Na svečanom otvaranju prisustvovali su Nemanja Pajić, predsednik skupštine grada Šapca, Danijel Korica, generalni sekretar Sportskog saveza Srbije, Slobodan Branković, direktor Atletskog saveza Srbije, Veselin Vuković, predsednik Sportskog saveza Šapca i Dragan Nikolić, član gradskog veća zadužen za sport.\nSamo u ovoj godini članovi Atletskog kluba „AŠK Tempo“ osvojili su 43 medalje na državnim takmičenjima. Nova staza, velika je radost za sve atletičare i trenere koji će sada moći da ostvaruju još bolje rezultate.\nPajić je govorio o sredstvima koja su uložena u rekonstruisanje objekta.\n„Za izgradnju staze duge 400 metara izdvojeno je 14 miliona dinara iz gradskog budzeta. Ovaj stadion će pored atletičara moći da koriste rukometaši, kao i rekreativci. Koji su svakako, svojim rezultatima godinama unazad ovo zaslužili. Kraljica sportova ponovo je u žiži interesovanja u Šapcu, i nadamo se da ćemo što više dece uspeti da privučemo da se bave sportom“, rekao je predsednik skupštine grada Šapca.\nSlobodan Branković se takođe obratio prisutnima i zahvalio se gradu Šapcu.\n„Ovo je još jedan stadion u nizu koji je otvoren širom Srbije. Atletski Savez Srbije će pomoći oko nabavke atletske opreme za stadion. Nadam se da će se ovde stvarati novi atletski šampioni i asovi poput Ivane Španović, Asmira Kolašinca, Mihaila Dudaša, Amele Terzić", naveo je Branković.


Smajić i Muminović na spisku selektora U21 reprezentacije BiH – FK Sloboda\nSmajić i Muminović na spisku selektora U21 reprezentacije BiH\nSelektor U21 reprezentacije BiH Vinko Marinović odabrao je fudbalere za prijateljski meč protiv Albanije koji se igra 28. maja u Elbasaniju, a spisku se nalaze dva igrača Slobode, Edis Smajić i Azir Muminović.\nMladi napadač Slobode Edis Smajić odličnim nastupima tokom sezone 2017./2018 u kojoj je postigao šest golova zavrijedio je poziv te dobio priliku da debituje u dresu U-21 reprezentacije BiH.\nInače, Sloboda ima reprezentativce od pionirske do “A” reprezentacije BiH što je svojevrsni kompliment Upravi kluba i motivacija da u narednom periodu što više igrača iz vlastitog pogona zaigra za prvu ekipu.\nUtakmicu protiv Albanije, selektor Marinović i njegov stručni štab će iskoristiti da provjere formu reprezentativaca.Trenutno se naš tim u kvalifikacijama za plasman na EP nalazi na prvoj poziciji u Grupi 8 sa 15 bodova.\nSelektor Vinko Marinović je za ovaj duel pozvao 20 igrača, koji će se okupiti 23. maja do 13 sati u Međugorju gdje će ostati do 26. maja kada putuju u Albaniju.\nAzir Muminović (Sloboda), Suan Bešić (Marseille), Stjepan Radeljić (Stuttgart), Marko Mihojević (PAOK), Kemal Osmanković (Željezničar), Advan Kadušić (Zrinjski), Halid Šabanović (Sarajevo), Stjepan Vego (GOŠK), Nihad Mujakić (Sarajevo),Marijan Ćavar (Eintracht), Nikola Eskić (Napredak Kruševac), Haris Hajdarević (Željezničar), Luka Menalo (Široki Brijeg), Nikola Dujaković (Krupa), Vladan Danilović (Borac), Edis Smajić (Sloboda), Nemanja Anđušić (Čelik),Nardin Mulahusejnović (GOŠK), Mićo Kuzmanović (Sarajevo), Demir Peco (Radnik).\nMladost porazila Slobodu na Tušnju (FOTO)\nDarko Todorović ponovo na spisku selektora „A“ reprezentacije\n05 dana 03 sati 23 minuta 00 sekundi


Pripremni sastanci - Dream Foundation\nSvakog leta Dream fondacija organizuje pripremne sastanke u različitim gradovima za kandidate za studiranje u inostranstvu. Sastanci su organizovani za učenike kako bi dali konačnu sugestiju i praktične savete kako da se ukolpite u druge kulture. Događaji takođe omogućavaju da novi internacioalni studenti stupe u kontakt sa drugima koji će studirati u inostranstvu.\nStudenti koji su već bili u inostranstvu su takođe pozvani da razmenjuju svoje priče i da odgovore na sva pitanja novih studenata. Ovi susreti su mesto gde se upoznaju iskustva drugih ljudi koji studiraju u inostranstvu, gde se razmenjuju kontakti i stiču novi prijatelji.\nOvi susreti su mesto gde se upoznaju iskustva drugih ljudi koji studiraju u inostranstvu, gde se razmenjuju kontakti i stiču novi prijatelji.


Procedura na aerodromu "Konstantin Veliki" prilikom uslaska u Srbiju\nPočetak/Virus Korona/Procedura na aerodromu „Konstantin Veliki“ prilikom uslaska u Srbiju\nVioleta Milićević 17. marta 2020.\nOdlukom o uvođenju vanrednog stanja, granice Republike Srbije zatvorene su za sve strane državljane.\nGrađani Republike Srbije, kao i akreditovane diplomate i strani državljani koji imaju boravište u Republici Srbiji, a koji ulaze u Republiku Srbiju, bivaju podvrgnuti obaveznoj proceduri dodatnog intervjua koja je uvedena u vreme vanrednog stanja, sa ciljem sprečavanja širenja zarazne bolesti COVID-19 izazvane virusom SARS-CoV-2, a sve u cilju zaštite ostalih građana.\n„Procedura intervjua, nakon koje sledi izrada i uručenja rešenja o izolaciji Ministarstva zdravlja traje, ne duže od 10 minuta po putniku, što dovodi do zastoja i čekanja na samom graničnom prelazu. Sama procedura se sprovodi neposredno pre ulaska u Republiku Srbiju, odnosno pre same kontrole pasoša. Dodatni zastoj se svara u trenutku kada ima više letova u istom vremenskom intervalu, a mere prevencije podrazumevaju da se putici sa različitih letova moraju razdvajati. To znači da putnici sa jedne destinacije čekaju kompletno odvojeni u drugom gejtu dok se ne završi pregled poslednjeg putnika sa prethodnog leta od strane nadležnih inspekcijskih službi. U danima kada je saobraćaj obiman, kao što su ponedeljak i petak, ta čekanja mogu da budu i do 3 sata, kao što je to bilo juče“, kažu na aerodromu „Konstantin Veliki“.\nAerodromi Srbije mole putnike za razumevanje i strpljenje i trude se da putnicima obezbede osveženje i omoguće korišćenje toaleta bez remećenja procesa funkcionisanja graničnih, inspekcijskih i aerodromskih službi u vanrednom stanju.\nAerodrom Konstantin Veliki Aerodrom Niš Koronavirus


Mašini drugari iz škole ujedinjeni u želji da joj pomognu u borbi za bolji vid – Moji Odzaci App\nHumanitarni bazar za devojčicu Mašu Nikolić održan je danas na platou Sportskog centra Odžaci u organizaciji OŠ “Branko Radičević”. Maši je potrebno ukupno 832.000 dinara kako bi mogla da ode na operaciju očiju u Rusiju, a u njenoj osnovnoj školi svi su ujedinjeni u želji da pomognu da se prikupi nedostajući novac.\nIz Učeničkog parlamenta OŠ “Branko Radičević” koji je bio inicijator ove akcije navode da je atmosfera na bazaru bila odlična, zahvaljujući malim i velikim muzičarima koji su podržali akciju za pomoć maloj Maši.\n– Bazar je organizovao Učenički parlament u saradnji sa nastavnicom Violetom i ovde prodajemo slatkiše, kiflice, igračke, knjige, društvene igre i drugo, sve sa ciljem da pomognemo učenici naše škole Maši Nikolić. Uključili su se svi đaci naše škole i Učenički parlament – kaže Sofija Kupusinac iz Učeničkog parlamenta i napominje da je priređena i humanitarna tombola sa istim ciljem.\nDesetogodišnja Maša Nikolić iz Odžaka od najranijeg detinjstva ima problema sa vidom. Sa godinu i po dana dijagnostikovan joj je strabizam i astigmatizam. Polaskom u vrtić, zatim u školu, pojavili su se novi problemi sa motorikom, čitanjem i prepisivanjem.\nNjena majka se nada da će Maša uskoro dobiti termin za operaciju očiju na klinici u Kalugi u Rusiji, koja bi, kako kažu lekari, ovoj devojčici trebalo da omogući normalan vid i bezbrižnije detinjstvo.\n– Novo je da Maša kreće na vežbe od ponedeljka na koje ćemo ići od 20. do 29. decembra. Od zadnjeg puta kada smo se videli prikupljeno je još negde između 35.000 i 40.000 dinara. To znači da nam još nedostaje otprilike 275.000 dinara – rekla nam je Marina Nikolić, Mašina majka.\nNovac je potrebno sakupiti za specijalističke i kontrolne preglede, za operaciju i rehabilitaciju, fizikalne tretmane kao i za putne troškove i smeštaj. Maši možete pomoći i vi, slanjem SMS poruke sadržine 1123 na broj 3030, uplatom novca na žiro-račun koji je objavljen na internetu ili učešćem u nekoj od humanitarnih akcija.\nKonkurs za dodelu nagrada učenicima srednjih škola za uspehe na takmičenjima\nLiterarni konkursi na temu multikulturalizma za učenike osnovnih i srednjih škola\nMUP elektronski izdaje uverenje o (ne)kažnjavanju


Alumniportal Njemačka - Goethe-Institut Bosnien und Herzegowina\nFoto: Alumniportal Deutschland Desetine hiljada ljudi iz cijeloga svijeta studira, radi i bavi se naučno-istraživačkim radom u Njemačkoj ili na njemačkim ustanovama u inostranstvu, pohađaju neki vid izobrazbe/stručnog usavršavanja ili jezički kurs. „Alumniportal Njemačka“, platforma na internetu za osobe koje su se školovale u Njemačkoj, omogućava im da nakon povratka u svoju domovinu ostanu u međusobnom kontaktu i u kontaktu sa Njemačkom.\n„Alumniportal Njemačka“ nalazi se na internetu od septembra 2008. godine. Ovaj internetski portal služi kao platforma za komuniciranje i održavanje kontakata, na kojoj se gradi mreža osoba koje su se školovale u Njemačkoj iz čitavog svijeta, koje su usko povezane stručno, poslovno ili privatno sa njemačkim interesima. Srž ovog portala predstavlja Zajednica, u kojoj se mogu stvarati, održavati i njegovati kontakti, komunicirati unutar grupa, na forumima i blogovima i učestvovati u webinarima. U Magazinu nude se zanimljivi članci, poslovi, savjeti i informacije u vezi sa njemačkim jezikom, manifestacijama i vijesti za korisnike Alumniportala (Alumni-News).\n„Alumniportal Njemačka“ otvoren je za stipendiste iz svih oblasti i podržanih od strane svih organizacija – pored toga i za one koji su se školovali o vlastitom trošku u Njemačkoj ili nekoj njemačkoj instituciji u inostranstvu. Time je po prvi na internetu nastao forum sa sve osobe iz cijeloga svijeta koje su se školovale u Njemačkoj ili njemačkim institucijma u inostranstvu. Registrirajte se na „Alumniportal Njemačka“, napravite profil, ostanite u vezi sa Njemačkom i proširite svoju mrežu širom svijeta!\n„Alumniportal Njemačka“ predstavlja besplatnu ponudu koju finansira Ministarstvo za privrednu saradnju SR Njemačke (BMZ), podržava Ministarstvo vanjskih poslova SR Njemačke i koji održava četiri njemačkih organizacija sa dugogodišnjim iskustvima u oblasti međunarodne saradnje. Goethe-Institut učestvuje kao kooperativni partner, proširuje ponudu na temu „Kultura i razvoj“ i „Njemački jezik“ i uključuje i svoje bivše polaznike.\nBesplatan Newsletter Alumni-portala sedmično donosi kvalitetne savjete stručnjaka i informacije o Njemačkoj, informacije o interesantnim diskusijama i aktivnostima zajednice kao i pregled o svim aktulenim Alumni manifestacijama i mrežama. Besplatan Newsletter „Razumijete li njemački“ svakodnevno donosi jednu izreku ili jednu lijepu ili čudnu njemačku riječ koju možete pogađati.\nUpis u Newsletter Alumniportal Deutschland


Volonteri organizovali druženje u Dnevnom boravku za stare - AKTIVIZAM\nVolonteri organizovali druženje u Dnevnom boravku za stare\naktivizam.me - 19/08/2019 16/09/2019\nStare osobe mogu aktivno i ravnopravno da učestvuju u društvenom i kulturnom životu zajednice, kazali su iz nevladine organizacije (NVO) ALFA centar, čiji su volonteri organizovali druženje sa starijima u Dnevnom boravku za stare u Nikšiću.\nDruženje sa starim osobama volonteri Alfa Centra organizovali su povodom obilježavanja Međunarodnog dana humanosti koji se obilježava 19. avgusta.\nKoordinatorka Volonterskog Kluba ALFA centra Marina Došen navela je da su željeli da u Dnevnom boravku za stare organizuju druženje sa korisnicima pod nazivom Računajte na nas – i građani trećeg doba su naše društvo.\n“Slogan približava našu misao o tome da su i građani trećeg doba naše društvo i da mogu aktivno i ravnopravno učestvovati u društvenom i kulturnom životu naše zajednice”, istakla je ona.\nDošen je dodala da u okviru oblasti u kojima ALFA centar organizuje volontiranje imaju i područje koje se neposredno odnosi na brigu o starim osobama.\nOna je podsjetila da je volonterski klub ALFA centra formiran u aprilu ove godine, na prijedlog velikog broja mladih koji žele kvalitetno da potroše slobodno vrijeme, u svoju i korist zajednice u kojoj žive.\nDošen je navela da su za relativno kratak period, četiri mjeseca, organizovali veliki broj akcija.\n“Aktivnosti su realizovane u velikom broju oblasti sa različitim ciljnim grupama, kao što su socijalne aktivnosti za djecu i mlade, organizacija društvenih i kulturnih događaja, zaštita životne sredine, briga o socijalno ugroženim kategorijama”, rekla je ona i dodala da za sada imaju 40 aktivnih i oko 30 povremenih volontera.\nDošen je zahvalila Centru za socijalni rad Nikšić, koji je prepoznao značaj njihove aktivnosti.\nOna je dodala da očekuje da će i dalje intenzivno sarađivati u cilju da starijima upotpune slobodno vrijeme i pokažu im da mogu da budu aktivni članovi zajednice.\n“Ova ideja je naišla na razumijevanje i podršku Fondacije za aktivno građanstvo u okviru programa „De Facto Razvoj“ a koji finansira Evropska unija, kroz program IPA 2016 Instrument za civilno društvo”, zaključuje se u saopštenju.\nPovodom Međunarodnog dana humanosti koji se u cijelom svijetu obilježava svake godine 19. avgusta, volonteri ALFA Centra…\nGeplaatst door Volonterski klub ALFA Centra op Maandag 19 augustus 2019\nTagged socijalna inkluzija, volonterizam


Gradonačelnik Vuković sa radnicima Deponije i Čistoće: Održavanje higijene i komunalnog reda u Podgorici na zadovoljavajućem nivou – Glavni Grad Podgorica\nGradonačelnik Podgorice dr Ivan Vuković obišao je danas gradsko preduzeće Deponija doo i radnike gradskog preduzeća Čistoća doo, koji u skladu sa redovnom procedurom obavljaju radne zadatke na više lokacija u gradu.\nDirektor Deponije Arsenije Boljević upoznao je gradonačelnika sa nizom mjera koje je ovo preduzeće preduzelo u cilju nastavka nesmetanog finkcionisanja, a na planu dodatne zaštite zaposlenih. On je istakao da je ovo preduzeće u prošloj godini zabilježilo zavidne poslovne rezultate, budući da je dostiglo rekordne prihode iz redovnog poslovanja od osnivanja, kao i da se aktivnosti predviđene za ovu godinu odvijaju po planu. Tu se, u prvom redu, misli na stvaranje neophodnih pretpostavki za izgradnju IV sanitarne kade, kao i realizaciju brojnih drugih investicionih i tekućih aktivnosti.\nGradonačelnik je, zajendo sa direktorom gradskog preduzeća Čistoća Andrijom Čađenovićem obišao i radnike ovog preduzeća na terenu. Konstatovano je da ekipe rade u skladu sa predviđenom dinamikom. Budući da su ekipe i o u ovoj epidemiološkoj situaciji angažovani, između ostalog, na uklanjanje nelegalno firmiranih deponija, još jednom je istaknuta važnost da svaki građanin vodi računa o odlaganju otpada na predviđen način u naznačenom terminu, odnosno u intervalu od 06.00 do 19.00 sati.\nMar, 26. 2020.


Tanjug 11. juna 2021. 11:48\nBEOGRAD – Bruto devizne rezerve Narodne banke Srbije iznosile su 14,18 milijardi evra na kraju maja 2021, što je za 184,1 miliona više nego u aprilu.\nNeto devizne rezerve (devizne rezerve umanjene za devizna sredstva banaka po osnovu obavezne rezerve i drugim osnovima) na kraju maja su iznosile 11,70 milijardi evra, i veće su za 108 miliona evra u odnosu na kraj prethodnog meseca.\nIz centralne banke ističu da su neto prilivi u devizne rezerve tokom maja, po osnovu neto kupovine deviza na domaćem deviznom tržištu od 45 miliona evra, kao i donacija, upravljanja deviznim rezervama i drugim osnovima (ukupno 173 miliona evra), bili više nego dovoljni da pokriju neto odlive po osnovu dospeća deviznih svopova (86 miliona evra), kao i devizne obavezne rezerve usled uobičajenih aktivnosti banaka, neto razduženja države po osnovu deviznih kredita i hartija od vrednosti i drugim osnovima (ukupno 51,4 miliona evra).\nNa povećanje deviznih rezervi u maju dodatno je uticao pozitivan efekat tržišnih faktora u neto iznosu od 103,5 miliona evra.\nObim realizovane trgovine devizama na međubankarskom deviznom tržištu u maju iznosio je 462,4 miliona evra i bio je za 156,5 miliona evra manji nego u prethodnom mesecu. U prvih pet meseci ove godine, u međubankarskoj trgovini realizovano je ukupno 2,60 milijardi evra.\nU maju, kao i od početka ove godine, vrednost dinara prema evru gotovo je nepromenjena. Narodna banka Srbije je na međubankarskom deviznom tržištu u maju neto kupila 45 miliona evra. Posmatrano od početka godine, NBS je, radi održavanja relativne stabilnosti na deviznom tržištu, neto prodala pet miliona evra, navodi se u saopštenju.


Blokiranje reklama i banera - dostupno uz iOS 9 i Safari\nKorisnici će biti srećni, ali šta je sa oglašivačima? (Izvor: ios.wonderhowto.com)\nNa osnovu ranijih pisanja saznali smo da iOS 9 stiže sa unapređenim glasovnim asistentom, zatim aplikacijom News i boljim multitaskingom, ali kompanija iz Kupertina izgleda da nije imala nameru da nam otkrije baš sve novine kada je reč u novom OS-u. Naime, kako piše The Verge uskoro bi u Safariju mogla da se pojavi opcija blokiranja web oglasa, a prvi je ovu vest obelodanio Riki Mondelo, inženjer u pomenutoj kompaniji.\nŠto se iOS developera tiče, planirano je da Apple već sutra izađe sa novim informacijama, a očekuje se da bi mogućnosti mogle da uključuju i izradu ekstenzija za Safari koje će blokirati kolačiće, banere, pop-up reklame i druge (dosadne) web sadržaje.\nSa druge strane, iz NeimanLab-a navode da ova promena na iOS-u može biti veoma zabrinjavajuća, obzirom da većina web stranica stvara prihode baš od reklama, a mnogi korisnici u Sjedinjenim Državama, baš zbog popularnosti Apple-a – koriste upravo Safari. Ostaje nam da vidimo hoće li i u kojoj meri ovaj potez uticati na odnos tehnološkog giganta sa industrijom oglašavanja, ali i na poslovanje čiji rezultati na ovogodišnjem WWDC-ju po prvi put nisu objavljeni.


Trgovački putnik | Srednja škola Sveti Nikola\nSpecijalističko obrazovanje – Trgovački putnik\n– završen III stepen trgovinske struke ( ili KV škola za trgovinu po starim programima), odnosno područja rada sa tri godine radnog iskustva na odgovarajućim poslovima;\n– završen IV stepen stručne spreme drugih područja rada, sa dve godine radnog iskustva na odgovarajućim poslovima u oblasti robnog prometa, uz prethodno polaganje ispita iz predmeta: tehnika prodaje i poznavanje robe;\n– završen III stepen stručne spreme drugih područja rada (KV radnici), sa tri godine radnog iskustva na poslovima u oblasti robnog prometa, uz prethodno polaganje ispita iz predmeta: tehnika prodaje i poznavanje robe.\nCilj obrazovanja jeste stručno osposobljavanje, produbljivanje znanja, umenja i veština u obavljanju poslova trgovačkog putnika.\nOstvarivanje programa vrši se osposobljavanje za obavljanje složenih poslova, poslova organizovanja kontrole i rukovođenje u knjigovodstvu.


Foto: Shutterstock, Oliver Bunić, Mitar Mitrović, Djordje Kojadinovic / Ringier\nTako je zamenik predsednika Stranke slobode i pravde Borko Stefanović, čiji se lider Dragan Đilas nedavno sastao sa Vučićem povodom izbora u Beogradu, juče rekao da Srbija ne odlučuje ni pod pritiskom, ni ucenama, već da li je na strani reda i civilizacije, ili jednostrane akcije jedne strane koja ne može da se podrži, prenosi.\n- Ne smemo da promašimo sada još jedno rušenje Berlinskog zida kao što je bilo 1989. Moramo da donesemo pametnu odluku, da se opredelimo u pravcu EU integracija, jer je nama tamo mestu u ekonomskom, političkom, bezbednosnom smislu. Možemo da biramo u tom slučaju jednu avanturu, pustoš i lutanje. Teško je braniti poziciju Rusije, a mi treba da branimo poziciju Srbije. Stvar je potpuno jasna, Srbija treba da ide na Zapad, jer joj je tamo mesto. Sankcije će biti neizbežne, a velikih problema će biti u Srbiji - ocenio je u "Utisku nedelje" Stefanović.\nNišta drugačije ne misli ni predsednik pokreta "Ne davimo Beograd" Radomir Lazović, sem što kod njega ima dodatak "ali".\nNjegovo mišljenje je veoma specifično I poprilično protivrečno, jer se zalaže za uvođenje sankcija, ali ovu odluku neće podržati ako iza nje stoji predsednik Vučić.\n- Mi smo se saglasili da smo za usklađivanje spoljne politike sa EU i da smo za uvođenje restriktivnih mera prema režimu Vladimira Putina, s tim što ja lično ne bi podržao taj predlog ako bi on došao od predsednika Vučića. Smatram da ta jedna odluka ne znači da se Srbija kreće ka Zapadu, već je to njegova lična borba za vlast. Mi još nismo odlučili šta ćemo, ali u svakom slučaju ne treba mu (Vučiću) pomagati - kazao je Lazović.\nDecidan stav ima predsednik Demokratske stranke Srbije Miloš Jovanović koji je naglasio je da nikakve sankcije prema Rusiji ne dolaze u obzir.\n- Potpuno bi bilo pogubno da uvedemo sankcije. Ništa se nije promenilo u mojim stavovima za mesec dana. Neće nikome biti lakše, neće niko da živi 10 puta bolje ako uvedemo sankcije, jer je sve poremećeno. Cela Evropa će osetiti inflaciju, energetsku nebezbednost… Od EU nema ničega, jer se ona neće širiti - kategoričan je Jovanović.\nOn smatra i da "evropski put Srbija mora da plati secesijom Kosova i Metohije, to je već hiljadu puta rečeno".\n- Neće biti lako ništa, predsednik dramatizuje, ali nije ni sve potpuno netačno. Neko bi rekao da je ovo borba za novi svetski poredak - kazao je Jovanović.\nDrugoplasirani kandidat na nedavnim predsedničkim izborima Zdravko Ponoš rekao je da je "Srbiji mesto u Evropi", da je principijelno protiv ali da naša država treba da se ponaša racionalno.\n- Treba da se ponašamo racionalno i da u skladu s tim ciljem vučemo poteze koji nas primiču tom cilju, a ne udaljavaju, čak i kad se taj cilj pomera. Prilično je izvesno da bi nas odbijanje sinhronizacije sa Evropskom unijom (EU) dodatno možda i nepovratno udaljilo od tog cilja - rekao je Ponoš u intervjuu za list Politika.\nKonačno, predsednik Narodne stranke Vuk Jeremić smatra da uvođenje sankcija Rusiji ne bi trebalo da predstavlja prioritet.\n- Ako uvedemo sankcije Rusiji, da li će tada u Srbiji nestati kriminal, kontrola medija, korupcija, litijumska mafija… Ne, ništa od toga neće biti rešeno, nego će po svoj prilici samo predsednik Srbije Aleksandar Vučić dobiti topliji i srdačniji prijem u Berlinu, Parizu i Briselu. Ako je to jedini dobitak od našeg “istorijskog biranja strane", onda to za mene nije naročito privlačna ponuda - rekao je Jeremić koji smatra i da je važnije da sa "EU uskladimo unutrašnju, a ne spoljnu politiku".\nRusija je 24. februara izvršila invaziju na Ukrajinu, i od tada traje pritisak Zapada da Beograd usaglasi spoljnu politiku sa onom koju vodi EU i da se priključi sankcijama Rusiji.\nFoto: Michaela Dusíková / Profimedia\nPre dve nedelje glasala je u Generalnoj skupštini UN da Rusija bude isključena iz Saveta UN za ljudska prava zbog njene invazije na Ukrajinu.\nIstovremeno, od Rusije stiđu poruke da takav korak Srbije ne bi bio protumačen kao prijateljski gest.\nSrbija EU Sankcije Rusija Opozicija\nVučić čestitao Dan nezavisnosti SAD: Svako ima neprikosnoveno pravo na slobodu i jednakost\nPOSEBNA ČAST ZA SVETSKI POZNATE UMETNIKE: Kula Beograd u znaku Bočelija i Marize\n12:14 PREMINUO STARIJI PRIJEDORČANIN Korona virusom zaraženo 49 osoba u Srpskoj u protekla tri dana\n12:12 DA LI PREPOZNAJETE DEVOJČICU SA SLIKE? Uznemiravala POZNATE muškarce, ušla u rijaliti pa ZATRUDNELA, a onda nizala SKANDALE


Izgradnja kapele i asfaltiranje ulica u Salašu Noćajskom - Sirmiuminfo\nSremska Mitrovica – Radovi na izgradnji kapele i parohijskog doma u Salašu Noćajskom, kao i radovi na asfaltiranju puta do novog seoskog groblja u tom selu, odvijaju se predviđenom dinamikom.\nU toku su radovi, na više gradilišta u ovom mačvanskom selu naše opštine, iako je na snazi vanredno stanje. Radove su danas obišli Dragoslav Čupić predsednik Mesne zajednice „Salaš Noćajski” i seoski paroh Nemanja Živković sveštenik u crkvenom hramu Sveti Georgije.\n„Uprkos tome što je u Srbiji već nekoliko nedelja na snazi vanredno stanje, u našem selu ovog proleća je radno. Imamo velike projekte za ovu godinu. Trenutno se realizuje jedan za Salaščane veoma bitan i dugo očekivan projekat, a to je izgradnja kapele. Ovaj objekat je stavljen pod drugu ploču i u toku su radovi na unutrašnjosti. Vrednost projekta je oko 4,5 miliona dinara i finansiran je od strane Grada Sremska Mitrovica. Radi se o objektu površine 100 metara kvadratnih, za koji je temelj izliven pre nekoliko godina. Pored toga, nakon priprema koje su startovale pre nekih sedam dana, pristupili smo asfaltiranju i samog puta do kapele, odnosno novog groblja. Ukupno će biti asfaltirano 360 metara puta, a biće napravljen i parking. Put će inače biti urađen sa stabilizacijom, jer vodi i do jedne zadruge, tako da trpi veće opterećenje i mora biti dodatno ojačan. Ove radove takođe finansira Grad Sremska Mitrovica”, rekao je prilikom obilaska radova Dragoslav Čupić predsednik MZ „Salaš Noćajski”.\nDodao je da su već postignuti dogovori o još nekim radovima u selu i da će se ove mašine preseliti u ulice Dušana Dostanića i Buđe Markovića gde će uraditi popravke gde bude trebalo, a većim delom i presvlačenje asfaltom tih ulica. Sve radove od gradnje kapele do asfaltiranja finansira Grad Sremska Mitrovica.\nParoh Nemanja Živković sveštenik u seoskom hramu Sveti Georgije kaže da su ovi radovi izuzetno važni za meštane sela, olakšaće obavaljanje verskih obreda, a u kapeli će moći da se drže opela.\n„Nalazimo se u drugoj fazi radova ove godine planiramo da uradimo sprat i krov, objekat je višenamenski služi će za potrebe verujućih ljudi jer u prizemlju ima velika crkvena sala za narod koja će koristiti za sve potrebe svečanosti i ostale prigode koja se budu dešavala oko crkve. Vrednost ovog velikog projekta je 12 miliona dinara. Ovim mi želimo ne samo da izgradimo nego da i on izgradi nas tako što ćemo okupljati ljude, ne samo kroz liturgiju, kroz verske obrede nego i kroz razna druženja, razne druge manifestacije koje naša crkva bude organizovala. Želim ovim putem da se zahvalim pre svega gradu koji nalazi za shodno i vidi potrebe vernika i da pomažu u velikom obimu verske zajednice pa i našu Srpsku pravoslavnu crkvu”, rekao je paroh Živković.\nZbog vanrednog stanja u državi, bogosluženja se obavljaju bez vernika, samo je sveštenik pristuan. Izgradnja kapele i parohijskog doma počela je pre godinu dana, e završetak ove faze radova očekuje se u kasnu jesen.


Vesti - Regionalna konferencija - Pomoć na putu - zaštita ljudskih prava migranata koji prolaze kroz Srbiju i Makedoniju\nPovodom završetka projekta “Pomoć na putu - zaštita ljudskih prava migranata koji prolaze kroz Srbiju i Makedoniju” održana je Regionalna Konferencija u Hotelu Metropol. Konferenciju je organizovala Fondacija Ana i Vlade Divac, koja je i sprovodila projekat u partnerstvu sa Arbeiter-Samariter-Bund, Novosadskim Humanitarnim Centrom i Helsinškim komitetom za ljudska prava iz Makedonije, a uz podršku još 20 organizacija iz Srbije i Makedonije, koje su članice mreže “Pomoć na putu”.\nU uvodnim govorima, gostima se obratio Nicolas Bizel, šef I sektora operacija Delegacije Evropske unije u Srbiji, koji je podvukao značaj podrške nevladinog sektora i posebno istakao:\nZnačajno je što su deca migranti od 7 do 14 godina u Srbiji imala mogućnost da budu uključena i u obrazovni proces i to je nešto što bismo voleli da se nastavi. Briga o ranjivim grupama migranata je naš zajednički posao, uz podršku vlasti, kao i civilnog sektora.\nBojana Stanić, državna sekretarka u Ministarstvu za rad, zapošljavanje, boračka i socijalna pitanja izjavila je kako je Ministarstvo bilo uključeno od početka migrantske krize i imalo veoma dobru saradnju sa svim Institucijama koje su bile deo ovog procesa. Dodatno je izrazila zahvalnost i organizacijama civilnog sektora, koje su bile deo ovog projekta i naglasila da kriza nije završena i zato želimo da nastavimo saradnju sa Evropskom unijom i da nađemo nove donatore da nastavimo aktivnosti koje smo do sada sprovodili.\nUvek smo se trudili da pažljivo pratimo okolnosti pod kojima je migrantska kriza menjala svoje tokove i pružimo pomoć u onim sferama u kojima je najpotrebnija. Samo umrežavanjem i zajedničkim radom mogli smo da dođemo do rezultata - zato smo formirali mrežu od 20 organizacija civilnog društva u Srbiji i Makedoniji, koji su svakodnevno bili na terenu i izveštavali - rekla je Ana Koeshall, direktorka Fondacije Ana i Vlade Divac i dodala da su na osnovu te građe kreirane preporuke za državne organe i donosioce odluka kako na najbolji način da upotrebljavaju postojeće mehanizme za zaštitu ljudskih prava i unapređenja domaćeg zakonodavstva u oblasti azilnog postupka.\nSvetlana Velimirović, zamenica komesara za izbeglice i migracije Republike Srbije istakla je koliko je važna uloga Komeserijata kao spona između državnih organa i institucija i da iako je ovom projektu kraj, Komesarijat nastavlja saradnju sa Evropskom unijom i dalje kada su u pitanju migracije.\nO izazovima sa kojima se suočavaju migranti prolazeći kroz zemlje zapadnog Balkana govorili su i predstavnici organizacija civilnog društva iz Srbije, Makedonije, Bosne i Hercegovine i Albanije, koji su takodje i predstavili su rezultate i preporuke ovog dvogodišnjeg projekta.\nProjekat “Pomoć na putu - Zaštita ljudskih prava migranata koji prolaze kroz Srbiju i Makedoniju” finansira Evropska unija u okviru programa Evropski instrument za demokratiju i ljudska prava.


Kragujevačko „Jezero“ neosvojiva tvrđava za Zemunce - SPD Radnički Kragujevac\nUspešno su učenici Igora Todorovića čuvali stečenu zalihu iz prvog perioda igre i tokom većeg dela druge četvrtine, ali su pred odlazak na petnaestominutni odmor gosti uspeli da uhvate pravi napadački ritam i stignu do izjednačenja (33:33).\nU treću četvrtinu Radnički je ušao sa pola koša prednosti, da bi Zemunci nakon trojke Uglješe Radulovića u 32. minutu došli do prvog vođstva na utakmici (36:38). Posle revije promašaja u šutu za tri poena na obe strane, domaći tim je u finišu ove deonice izbio na „plus pet“ (50:45), i to pre svega zahvaljujući mladom Nikoli Veljoviću, koji je u tim trenucima odigrao ulogu „X faktora“.\nČlanak Kragujevačko „Jezero“ neosvojiva tvrđava za Zemunce je preuzet sa sajta KKK Radnički Kragujevac.\nPrethodni članakLekcija vicešampionu u tri seta\nSledeći članakKragujevčani žele trofej u Kupu


Generali prodaje deo svog poslovanja sa životnim osiguranjima u Nemačkoj\n06-Jul-2018 Komentara: (0) Novosti / Novosti iz osiguranja / Generali / Generali osiguranje / Generali grupa /\nNajveći italijanski osiguravač Generali objavio je da će prodati 89,9% Generali Leben-a nemačkom osiguravaču Viridium sporazumom kojim je njegova vrednost procenjena i do milijardu evra. ...\nGenerali obezbedio svojim klijentima besplatan poziv i chat iz inostranstva\n09-Jun-2018 Komentara: (0) Novosti / Novosti iz osiguranja / Generali / Generali osiguranje / Generali grupa /\nGenerali Osiguranje Srbija predstavilo je novinu na domaćem tržištu osiguranja u vidu beslatnog poziva i chat-a iz inostranstva u slučaju potrebe za hitnom medicinskom pomoći. ...\n06-Jun-2018 Komentara: (0) Novosti / Novosti iz osiguranja / Generali / Generali osiguranje / Generali grupa / Generali CEE /\nItalijanski osiguravač Generali sa nekoliko novih akvizicija i partnerstava postavio je temelje za dalji rast tržišnog udela na tržištu centralne i istočne Evrope. Kompanija je u utorak u Ljubljani predstavila rezultate za prošlu godinu te nove akvizicije na slovenačkom i poljskom tržištu te partnerstvo sa italijanskom bankom UniCredit. Ljubljana nije slučajno izabrana s obzirom na nedavnu akviziciju slovenačke osiguravajuće kuće Adriatic Slovenica, treće, po veličini, u Sloveniji. ...\nGenerali kupio Adriatic Slovenica\n25-May-2018 Komentara: (0) Novosti / Novosti iz osiguranja / Generali / Generali osiguranje / Generali grupa / KD grupa / Adriatic Slovenica / AS /\nKD Group je prodao svoje osiguravajuće društvo Adriatic Slovenica za 245 miliona evra kompaniji Generali CEE, koja je deo italijanske osiguravajuće grupe Generali. ...\nGenerali planira širenje u Aziju i Latinskoj Americi\n21-May-2018 Komentara: (0) Novosti / Novosti iz osiguranja / Generali / Generali osiguranje / Generali grupa /\nNajveći italijanski osiguravač Generali planira širenje svog poslovanja u Aziji i Latinskoj Americi, posebno u Argentini i Brazilu, najavio je u izjavi za italijanske medije izvršni direktor Philippe Donnet. ...\nGenerali predstavio aplikaciju za procenu šteta na usevima i plodovima\n18-May-2018 Komentara: (0) Novosti / Novosti iz osiguranja / Generali / Generali osiguranje / Generali grupa /\nGenerali Osiguranje Srbija koje je generalni sponzor 85. Međunarodnog Poljoprivrednog Sajma u Novom Sadu predstavilo je novinu na domaćem tržištu osiguranja - aplikaciju za procenu šteta na usevima i plodovima. ...\nGenerali pregovara sa KD grupom o kupovini Adriatic Slovenica\n15-May-2018 Komentara: (0) Novosti / Novosti iz osiguranja / Generali / Generali osiguranje / Generali grupa /\nVodeći italijanski osiguravač, Generali postigao je dogovor o ekskluzivnim pregovorima za prodaju udela u Adriatic Slovenici sa KD grupom. ...\nGenerali povećao dobit u prvom kvartalu prevashodno zahvaljujući segmentu neživotnih osiguranja\n04-May-2018 Komentara: (0) Novosti / Novosti iz osiguranja / Generali / Generali osiguranje / Generali grupa /\nNajveća italijanska osiguravajuća kuća i jedna od vodećih u Evropi, Generali, danas je saopštila da je prvo tromesečje završila sa većom dobiti zahvaljujući dobrim rezultatima poslovanja u segmentu neživotnih osiguranja. ...


Samit energetike: Potrebno povezivanje privede, nauke i politike za bolju budućnost Balkana - Novosti Plus\nNa prvom Samitu energetike u Trebinju pod nazivom “Energetska budućnost zapadnog Balkana” zaključeno je da je potrebno maksimalno iskoristiti raspoložive potencijale u proizvodnji električne energije iz obnovljivih izvora, te povezati politiku, nauku i privredu u regionu, te da se definišu zajedničke vizije, ciljevi i projekti.\n“Na taj način, afirmiše se energetska efikasnost i očuvanje prirodnih dobara”, navedeno je u saopštenju sa ovog samita koji je završen danas.\nJedan od zaključaka jeste i da je potrebno približiti politike energetske efikasnosti i očuvanja životne sredine regiona, te da se pristupi izradi zajedničkih strateških dokumenata i studija.\n“Potrebno je da se jača ekonomska saradnja i tržište da bi postali konkurentniji prema Evropi, aktivirajući postojeće potencijale i kapacitete, te promišljenije djelovati ka postizanju boljih rezultata uz poštovanje specifičnosti ovog regiona”, navodi se u saopštenju.\nJedan od zaključaka je i integracija – sinergija /elektrificiranih/ sektora transporta, grijanja i industrije uz promjene na strani potrošnje, kao podsticaj trendu elektrifikacije, da bi potrošnja postala fleksibilnija i da bi mogla da reguliše varijabilnu proizvodnju.\n“Potrebno je i da se formira tržište na novom konceptu – decentralizacija marketa sa uticajem na maloprodaju i veliku prodaju, približiti dva prisutna modele u planiranju u praksi odozgo ka dolje i odozdo ka gore, te formirati zajedničke radne grupe, nezavisno stručno tijelo – institut za obnovljive izvore energije u regionu koji bi radio na izradi inovativnog modela razvoja regiona”, navodi se u šestom zaključku.\nKao sedmi zaključak navodi se da je fokus dat na izradi zakonskih okvira izvora energije poslije 2020. godine, sa akcentom na pozicije kupaca proizvođača, kao i fleksibilni model za zajednički nastup na tržištu.\nPosljednji, osmi zajednički zaključak za ovog stručnog skupa jeste da je potrebna jasna strategija i podrška donosioca odluka na svim nivoima i u oblasti e-mobilnosti digitalne transformacije i industrije 4.0, edukacija sopstvenih kadrova da bi se zaustavio odlazak mladih i omogućilo vraćanje ovdašnjih stručnjaka iz inostranstva.\nU saopštenju se navodi i da je na dvodnevnoj razmjeni iskustava i znanja u Trebinju prepoznat problem kadrovskog “osiromašenja” u vremenu kada su kompetentni kadrovi temelj realizacije svakog, pa i najmanjeg razvojnog i inovativnog projekta.\n“Ulaganje u znanje je imperativ, kao što je i ovaj Samit – SET 2020”, zaključeno je u saopštenju.\n← TRIVIĆ: U PONEDJELJAK REDOVNA NASTAVA U OŠ “BRANKO ĆOPIĆ”\nZbog svojih uspjeha, humanost i aktivizma ONE SU DAME za ponos Banjaluke ali i Srpske →


Uposlenici Porsche BH u akciji pošumljavanja Živimo u vremenu velikih klimatskih promjena širom svijeta kada je zaštita okoliša od enormnog značaja\n16. 11. 2021. u 12:47 Face.ba\nZagađenje zraka je sve veće, pa je stoga sadnja drveća veoma bitna kako bi šume bile što kvalitetnije i mogle apsorbirati štetne čestice. Masovnom pošumljavanju koje je Vlada Kantona Sarajevo organizirala u saradnji sa KJP Sarajevo-šume, a koje za cilj ima sadnju 500.000 mladih stabala, u subotu su se pridružili i uposlenici kompanije Porsche BH d.o.o. i Porsche Inter Auto Sarajevo d.o.o.. Pošumljavanje je vršeno na Igmanu na području Pomoli-Crni vrh gdje su uposlenici pomenutih kompanija, predvođeni članovima Uprave Porsche BH, zasadili 1.500 sadnica smrće, i na taj način dali još jedan doprinos očuvanju prirode.\nIstičući kako akcija pošumljavanja ima i edukativni karakter, Senad Olovčić, direktor Porsche BH, kazao je kako je Uprava kompanije ponosna na ekološku svijest i volonterski duh svojih uposlenika od kojih su neki od njih poveli i svoju djecu. „Briga o očuvanju naše prirode i briga o zajednici su bitni elementi kulture naše kompanije. Implementacija elektromobilnosti koju kao uvoznik automobila Volkswagen grupacije za Bosnu i Hercegovinu predvodimo, samo je jedan od načina da doprinesemo očuvanju čovjekovog zdravlja i prirode“, istakao je Olovčić.


Kremlj: Dešavanja u Jermeniji ne smeju da utiču na sporazum o Karabahu - 26.02.2021, Sputnik Srbija\nUzimajući u obzir aktuelnu situaciju u Jermeniji važno je da se realizacija dogovorenog sporazuma o miru Nagorno-Karabahu nastavi, izjavio je portparol Kremlja... 26.02.2021, Sputnik Srbija\nrusija, svet, vesti, kremlj, nagorno karabah, jermenija\n11:09 26.02.2021 (Osveženo: 01:09 26.08.2021)\nOn je istakao da Kremlj za sada ne vidi da bilo šta preti da taj sporazum bude ugrožen.\nPeskov se osvrnuo i na jučerašnji telefonski razgovor predsednika Rusije Vladimira Putina sa premijerom Jermenije Nikolom Pašinjanom rekavši da je ruski lider tom prilikom istakao da sve u Jermeniji treba rešavati u okviru zakonodavstva.\nOn je ocenio i da tumačenja saopštenja Kremlja od strane jermenskih medija, koji su naveli da je Putin navodno izrazio podršku vlastima Jermenije, nisu tačna, te da je formulacija Kremlja bila izuzetno precizna.\n„Ako pogledate naše jučerašnje saopštenje, mi smo izuzetno precizno formulisali tekst. U njemu je bilo navedeno da se predsednik Rusije zalaže za rešavanje problema u okviru zakonodavstva“, pojasnio je Peskov.


28. Jun 2000 19:16 (GMT+01:00)\nSuđenje u Čačku grupi osumnjičenoj za izvršenje naručenih ubistava\nVelimirović sve poriče\nZa zločine sam saznao iz novina i od svojih prijatelja, tvrdi drugooptuženi\nČAČAK - Mika Velimirović (42), drugooptuženi u devetočlanoj grupi optuženoj da je učestvovala u pripremama i realizovanju naručenih ubistava u čačanskom podzemlju od 1995. do 1997. godine negirao je svoju odgovornost.\nOn je u utorak na suđenju odbio sve optužbe da je bio organizator ubistava koje je telefonom iz Kejptauna naručivao Goran Bojović, rekavši da su mu ta krivična dela "namestili" pojedinci iz policije.\nKljučni argument u njegovoj odbrani je činjenica da je upravo on trebalo da bude prva žrtva u seriji likvidacija Čačana, koji su se na neki način zamerili Goran Bojoviću. Plaćeni ubica, Beograđanin Darko Nikolić, napravio je kobnu grešku kada je pucao iz "kalašnjikova" u osobe u Velimirovićevom "mercedesu" u kome su se, umesto vlasnika, nalazila dvojica mladića - jedan od njih je "kaparisao" mercedes u zamenu za svoj džip i naknadu od 20.000 maraka.\nVelimirović je izjavio da je za sve pokušaje ubistva i ubistva saznao od prijatelja iz novina. Za izjave nekih od optuženih, koje su dali u istražnom postupku, pred novo suđenje, Velimirović je rekao da su iskonstruisane u policiji. "Oni koji su ih dali, "naučeni" su da govore o detaljima mog navodnog učešća u organizaciji ubistva naručivanih sa juga Afrike", rekao je Mika Velimirović.


GMO komarci u borbi protiv virusa zika\n07 avgust, 2016\nSortiranje komaraca u laboratoriji u okrugu Dalas, u Teksasu\nAmerička uprava za hranu i lekove (FDA) posle nekoliko meseci debate juče je dala dozvolu kompaniji "Oksitek" da na slobodu puste hiljade genetski modifikovanih komaraca, kako bi se borili protiv širenja bolesti, među kojima je i virus zika.\nKomarci će biti pušteni u Floridi, a projekat kompanije koja se bavi biotehnologijom i specijalizuje za "inovativnu kontrolu insekata" trebalo bi da drastično smanji populaciju "divljih komaraca" u ovoj američkoj državi, a u budućnosti i u drugim zemljama poput Brazila, gde zika preti milionima građana, kao i sportistima i posetiocima letnjih Olimpijskih igara u Rio De Žaneiru.\nIz Svetske zdravstvene organizacije međutim kažu da još nema dokaza da ovakve metode zaista sprečavaju epidemije, i procenjuju da bi oko 4 miliona ljudi moglo da bude inficirano zika virusom do kraja godine, a najveća zabrinutost je veza virusa sa deformitetima lobanje i mozga kod novorođenčadi. Ipak, s obzirom na slabe dosadašnje rezultate borbe sa zikom, izgleda da je jedini način da se virus zaustavi - da se uništi ili promeni komarac koji ga prenosi.\nPošto ne postoji vakcina protiv virusa zika, borba protiv njega svodi se na kontrolisanje komarca koji prenosi virus. Zemlje u Latinskoj Americi zaprašuju komarce insekticidima da bi ih uništili, ali potrebno je uraditi više od toga.\n“Spoljno zaprašivanje ima ograničenu delotvornost, jer komarci dišu u različitim vrstama kontejnera u kojima obično nisu izloženi zaprašivanju”, kaže Piter Armbruster, sa Univerziteta Džordžtaun.\nKomarci koji prenose virus zika mogu da polažu jaja u starim gumama, cisternama za vodu, čepovima od flaša u kojima ima samo jedna, do dve kapi vode.\n“Insekticidi takođe mogu da budu korišćeni za uništavanje larvi, što je stanje u kojem komarci žive u svojim vodenim naseobinama”, dodaje Armbruster.\nIstraživači se takođe trude da genetski promene komarce.\n“Pokušavamo da manipulišemo komarce na takav način da budu otporni na te viruse, kako bi prenošenje moglo da bude prekinuto”, objašnjava Aleksander Franc, sa Univerziteta Mizuri.\nIpak, jedan drugi metod koristi bakteriju da se, ili steriliše mužjak komarca ili da se spreči da komarac bude zaražen virusom.\nIstraživači iz britanske kompanije "Oksitek" modifikovali su komarca tako da njegovo potomstvo umire pre nego što može da se reprodukuje. Jedan naučnik iz "Oksiteka" izjavio je za Glas Amerike da su testovi na Kajmanskim Ostrvima i u Brazilu smanjili broj larvi divljih komaraca za više od 80 odsto.\nJednom kada ta određena populacija komaraca spadne na nivo kada više ne predstavlja pretnju, pažljivim praćenjem moglo bi da se odredi da li treba pustiti dodatni broj modifikovanih komaraca ili bi insekticidi mogli da završe posao. Sa laboratorijom u Brazilu i jednom još većom u pripremi, "Oksitek" je možda kompanija koja je najbliža da tome da ponudi rešenje.\n“Najdelotvorniji pristup za sprečavanje porasta populacije komaraca je da se primeni integrisana strategija u kojoj bi se kombinovali pristupi genetski modifikovanih komaraca i tradicionalnog zaprašivanja insekticidima kao i uništavanje staništa”, kaže Piter Armbruster.\nVećina tih rešenja je još u eksperimantalnoj fazi. U međuvremenu, milioni trudnica zavise od toga da li će istraživači pronaći nešto brzo i poštedeti njihove bebe od rizika doživotnog invaliditeta povezanog sa zika virusom.\nBitka protiv komaraca na Floridi\nLokalni komarci - prenosioci zike na Floridi\nNovi slučajevi zike na Floridi


Ovo su novi članovi KO SDP Sarajevo, iz partije poručuju: Koalicija sa SDA ne dolazi u obzir ni nakon izbora 2018! | DEPO Portal\nPOGLEDAJTE LISTU IZABRANIH\nOvo su novi članovi KO SDP Sarajevo, iz partije poručuju: Koalicija sa SDA ne dolazi u obzir ni nakon izbora 2018!\nMedijska grupacija Oslobođenje servisi organizuje prvi finansijsko poslovni summit u Bosni i Hercegovini\nNekoliko maskiranih osoba presrelo automobil BiH tablica, putnike pretukli palicama\nPrevent sprema tužbu protiv Volkswagena 'tešku' dvije milijarde eura\nKaradžić tvrdi da nije imao fer suđenje, u žalbi nabraja '48 suštinskih i proceduralnih grešaka Sudskog vijeća'\nSDP BiH Sarajevo podržava zajednički nastup građanskih stranaka i stranaka ljevice na predstojećim izborima 2018. godine, s ciljem skidanja sa vlasti nacionalnog koncepta. SDP BiH Sarajevo ni u kom slučaju nakon Općih izbora 2018. godine neće ulaziti u vlast sa SDA, stoji u usvojenim zaključcima\nDanas je u Općini Stari Grad Sarajevo održana Izvještajno-izborna konferencije Kantonalne organizacije SDP BiH Sarajevo. Na konferenciji je 180 delegata biralo novi Kantonalni odbor i Nadzorni odbor. U Kantonalni odbor je izabrano 49, a u Nadzorni odbor 5 članova.\nNa konferenciji je usvojen i set zaključaka koji određuju političko djelovanje KO SDP BIH Sarajevo u narednom periodu. Prema usvojenim zaključcima sarajevski SDP se obavezao na podršku i zalaganje u izgradnji ljevičarskog, građanskog bloka, ne samo sa strankama, nego i sa sindikatima, udruženjima, akademoskom zajednicom i svim zainteresovanim pojedincima. Kreiranje zajedničkog bloka stavljeno je u sami vrh prioriteta, zajedno sa zaključkom da koalicija sa SDA ne dolazi u obzir ni nakon izbora 2018. godine.\n„SDP BiH Sarajevo podržava zajednički nastup građanskih stranaka i stranaka ljevice na predstojećim izborima 2018. godine, s ciljem skidanja sa vlasti nacionalnog koncepta. SDP BiH Sarajevo ni u kom slučaju nakon Općih izbora 2018. godine neće ulaziti u vlast sa Strankom demokratske akcije (SDA), koja je najodgovornija za trenutno stanje u Kantonu Sarajevo“, stoji u usvojenim zaključcima.\nZaključcima je definisan i smjer djelovanja SDP BiH u rješavanju ključnih pitanja građana poput nezaposlenosti, radničkih prava, borbi protiv korupcije, uništenoj komunalnoj privredi, rasturenom obrazovnom sistemu i zdravstvu koje je aktuelna vlast bacila na koljena. SDP će se također boriti za vraćanje digniteta Gradu Sarajevu, direktni izbor gradonačelnika i gradskih vijećnika, te proširenje teritorije grada na svih devet općina. Socijaldemokrati su zaključcima istakli i da se nastavljaju zalagati za Sarajevo u kom će pripadnici svih konstutivnih naroda i ostali imati putpuno jednak status i u kom će svi građani kantona Sarajevo imati jednaka ljudska prava bez obzira na etnički, vjersku, polnu ili bilo koju drugu pripadnost.\nKonferencija je uslijedila kao naredni korak pri ponovnom uspostavljanju rukovodećih tijela u Kantonalnoj organizaciji SDP BiH Sarajevo. U glavnom gradu socijaldemokrati tradicionalno imaju veliku podršku i glasačku bazu, međutim nakon nezadovoljavajućeg izbornog rezultata organizacija je bila raspuštena, a nedavno su provedeni i izbori po principu 1 član 1 glas na kojima je Damir Mašić ubjedljivom većinom glasova postao predsjednik KO SDP BiH Sarajevo. U narednim danima novoizabrani odbor će iz svog članstva odabrati predsjedništvo, potpredsjednika i sekretara kantonalne organizacije.\nPored danas izabranih članova u odbor će po funkciji ulaziti i predsjednici općinskih organizacija u Kantonu Sarajevo, zastupnici u Skupštini KS, te predsjednici interesnih oblika tj. foruma, saopšteno je iz SDP-a BiH..\nU nastavku možete pročitatati imena novoizabranih članova Kantonalnog odbora SDP BIH Sarajevo:\nČevriz Husaković Snježana\nGledajte novu domaću igranu TV seriju "TRIP: Ta sjajna putovanja" na DEPO TV!\n#sdp #sda #koalicija #bh ljevica\nDjevojčica ili dječak?: Vojvotkinja Kate primljena u porodilište s...\ndr. tabaković o preventivnim mjerama nared...: Upozorenje građanima: Nagle promjene vreme...\nfederalni zastupnik zadržan na liječenju: Pretučen predsjednik lokalne SDA Asim Kamb...


IZNUDIO MITO Uhapšen ruski ministar ekonomije! - Nova Borba\nIZNUDIO MITO Uhapšen ruski ministar ekonomije!\nAleksej Uljukajev iznudio mito od "Rosnjefta" od dva miliona evra.\nRuski ministar ekonomije Aleksej Uljukajev uhapšen je danas pod sumnjom za uzimanje mita u iznosu od dva miliona dolara za podršku njegovog ministarstva velikom ugovoru za naftnu kompaniju "Rosnjeft", saopšteno je danas iz ruskog Istražnog komiteta.\nU saopštenju se navodi da je ministar u pritvoru.\n"Okolnosti prekršaja povezani su sa Uljukajevim, koji je na državnoj funkciji u Ruskoj Federaciji, da je 14. novembra primio dva miliona mita za pozitivnu procenu Ministarstva za ekonomski razvoj, čime je `Rosnjeftu` omogućeno da okonča ugovor za kupovinu 50 odsto državnog udela u firmi `Bašnjeft`", navodi se u saopštenju zamenika direktora Istražnog komiteta Svetlane Petrenko.\nPetrenkova ističe da je Uljukajev uhapšen pri uzimanju mita usled istrage.\n"Uljukajev je uhapšen dok je primao mito", navodi Petrenkova.\nPrema njenim rečima, ministar je koristio pretnje da bi izvukao novac od zvaničnika "Rosnjefta".\nIzvor iz bezbednosnih snaga rekao je ruskoj novinskoj agenciji RIA "Novosti" da je Uljukajev duže od godinu danas pod istragom Federalne službe bezbednosti.\nRuski premijer Dmitrij Medvedev rekao je da je upoznat sa hapšenjem ministra ekonomije Alekseja Uljukajeva i da je o tome razgovarao sa predsednikom Vladimirom Putinom, saopšteno je danas iz kancelarije šefa ruske Vlade.\nPortparol Kremlja Dmitrij Peskov nešto ranije je izjavio da se Uljukajev suočava sa veoma ozbiljnim optužbama za uzimanje mita.\n"Ovo je ozbiljna optužba za koju je potreban takav dokaz. U svakom slučaju, sud će doneti neophodnu odluku. Kao što je poznato, sudovi nisu uvek saglasni sa tužilaštvom i obrnuto", istakao je Peskov.


Imenovan novi Krizni štab Federalne uprave civilne zaštite (VIDEO) – Dnevni list\n25 ožujka, 2020 25 ožujka, 2020 Dnevni list KRIZNI ŠTAB FUCZ\n– Očekujemo i tražimo od novog sastava kriznog štaba da bude mnogo efikasniji – naglasio je Novalić.\nU saopćenju iz Vlade je navedeno da je za komandanta Federalnog štaba civilne zaštite postavljena zamjenica premijera FBiH i federalna ministrica finansija Jelka Milićević. Vlada je za načelnika imenovala direktora Federalne uprave civilne zaštite Fahrudina Solaka, a za članove – direktora Federalne uprave za inspekcijske poslove Anisa Ajdinovića, zamjenika direktora Federalne uprave policije Ensada Kormana, direktora Zavoda za javno zdravstvo Davora Pehara, direktora Federalne direkcije robnih rezervi Tonču Bavrku, sekretara Crvenog križa FBiH Namika Hodžića, te pomoćnike direktora Federalne uprave civilne zaštite Sanitu Alagić i Mustafu Kadribegovića.\n– Danas je završen posao, krećemo u intenzivne, masovne nabavke svih medicinskih sredstva od respiratora i testova do medicinske opreme za medicinski sektor. Time smo došli u fazu kada možemo garantovati veći nivo zdravstvene zaštite – rekao je Novalić.\n← Previous Još dvoje zaraženih u Mostaru, a troje u Širokom Brijegu


RAK će unaprijediti pristupačnost IKT tehnologija osobama sa invaliditetom - Poslovne novine\nRAK će unaprijediti pristupačnost IKT tehnologija osobama sa invaliditetom\nRegulatorna agencija za komunikacije (RAK) se pridružuje obilježavanju 3. decembra, Međunarodnog dana osoba sa invaliditetom, sa temom “Primjeri dobre prakse saradnje organizacija osoba sa invaliditetom i lokalnih zajednica u Bosni i Hercegovini“.\nRezultati RAK Analize dječijih i obrazovnih programa koji su namijenjeni ili se bave manjinama i ranjivim grupama stanovništva, te programa prilagođenih osobama sa invaliditetom u audiovizuelnim medijskim uslugama i medijskim uslugama radija u Bosni i Hercegovini pokazali su da su programi prilagođeni osobama sa invaliditetom izuzetno malo zastupljeni.\n„Regulatorna agencija za komunikacije će nastaviti da provodi aktivnosti u vezi sa unaprjeđenjem pristupačnosti IKT tehnologija i usluga osobama sa invaliditetom, kako bi ovi poražavajući rezultati konačno bili prevaziđeni“, ističe Predrag Kovač, generalni direktor Regulatorne agencije za komunikacije BiH.\nRezolucijom Generalne skupštine Ujedinjenih naroda 47/3 1992. godine, 03. decembar je proglašen za Međunarodni dan osoba sa invaliditetom i ima za cilj da promoviše razumijevanje problema invaliditeta u široj društvenoj zajednici, unaprijedi pristupačnost okruženja za osobe s invaliditetom i otkloni informaciono-komunikacijske barijere.\nMeđunarodni dan osoba sa invaliditetom RAK


Svecanosti u manastiru Sveti Nikola\nSto godina od poslednje obnove\nPRIBOJSKA BANJA - Bdenijem u manastiru Sveti Nikola u Pribojskoj Banji danas pocinju svecanosti povodom obeležavanja sto godina od poslednje obnove jednog od najstarijih srpskih manastira, koji potice iz 12. veka.\nOvom cinu prisustvovace patrijarh srpski gospodin Pavle sa više mitropolita i episkopa SPC. Njegova svetost služice sutra svetu arhijerejsku liturgiju. Ocekuje se da ovoj duhovnoj svecanosti prisustvuje i pet arhijereja iz Grcke.\nNa svecanoj akademiji, posle nedeljne svete liturgije, govorice dr protojerej Predrag Puzovic, dekan Duhovne akademije iz Srbinja i profesor beogradskog Bogoslovskog fakulteta, a zatim sledi program u kome ce ucestvovati poznati dramski i muzicki umetnici.\nPo znacaju i ugledu koji je ovaj centar srpske duhovnosti imao u vreme svog postojanja, manastir Sveti Nikola je u rangu sa Studenicom, Mileševom, Žicom, Gracanicom i Visokim Decanima.\nBerane: Kazne za pomor ribe u Limu\nPribojska banja: Svecanosti u manastiru Sveti Nikola\nMlekara "Zora" u Beranama pocinje da radi sredinom septembra\nPožarevacki Otpor o pritiscima vlasti\nCacak: Nema mesta za mališane u predškolskoj ustanovi "Radost"\nLoznica: Za škole tri miliona


Novi Sad prestonica ljubavi: Otvoren "Festival ljubavi" na Trgu slobode : Nadlanu.com\nNovi Sad prestonica ljubavi: Otvoren "Festival ljubavi" na Trgu slobode\nObjavljeno 7. feb 2020. / 10:44:55\nČetvrti po redu "Festival ljubavi" svečano je otvoren juče u 18 časova puštanjem crvenih balona u obliku srca sa Trga slobode.\n“Festival ljubavi” će trajati sve do 23. februara, a kao i svake godine do sada, Novosađani i turisti imaće priliku da svakog dana uživaju u raznolikom programu na Trgu slobode – nastupima akustičnih bendova, umetnika koji izvode klasičnu muziku, plesnim večerima, ali i nastupima dečijih vokalnih sastava.\n– Iako bismo se mogli zapitati čemu tolike manifestacije, mislim da je Festival ljubavi, koji traje oko tri nedelje, nešto što je ipak drugačije – rekao je jedan od organizatora Robert Čoban. – Naravno, dešava se u februaru, kada je Dan zaljubljenih ili Sveti Valentin odnosno Sveti Trifun, ali ovogodišnjim programom dokazali smo da ljubav ne mora biti samo partnerska, već i bratsko-sestrinska, roditeljska, a ne smemo zaboraviti ni ljubav prema hrani. Zbog nje ćemo poslednjeg vikenda okupiti legendarne novosadske ugostitelje koji imaju već 70-80 godina i decu onih koji više nisu živi kako bi predstavili svoje specijalitete, a imaćemo i izložbu fotografija iz naših čuvenih restorana i kafana.\nbambicoca colacolor media communicationsfestival ljubavifestival ljubavi 2020FuzeteaGalerija Matice srpskeheinekenmarsmolmuzej savremene umetnosti vojvodineNinamedianovi sadnovosadsko pozorišteOrbitPedigreeRobert Čobansrpsko narodno pozorištetrg slobodezaječarsko pivo


Vaučere za odmor u Srbiji od početka godine tražilo više od 1.000 ljudi!!!\nMinistar Rasim Ljajić izjavio je danas da se od početka godine prijavilo više od hiljadu građana za preuzimanje vaučera za odmor na domaćim destinacijama. Ministarstvo očekuje da do kraja godine podeli oko 46.000 vaučera za odmor u Srbiji.\nMinistar za trgovinu i turizam Rasim Ljajić izjavio je danas da je za prvih 20 dana ove godine 1.100 građana izrazilo interesovanje za preuzimanje vaučera za podsticaj domaćeg turizma.\n"Mi smo zadovoljni...Ispunićemo cilj da 46.000 vaučera bude podeljeno do kraja godine i da tako pomognemo domaći turizam", kazao je Ljajić za RTS.\nLjajić je rekao da je u toku formalno-pravna procedura za objavljivanje javnog poziva za davanje u zakup hotela na Staroj planini, koja bi trebalo da se to završi u roku od sedam do deset dana. On je ponovio da je kompanija Falkenštajner izrazila spremnost da učestvuje u javnom pozivu za zakup tog hotela i da pokazuje interes za nove investicije na tom prostoru. Krajem prošle godine Falkenštajner je raskinuo ugovor o upravljanju hotelom Stara planina. Kako je ta kompanija tada saopštila, do raskida je došlo jer JP Stara Planina nije ispunjavalo obaveze, kao i zbog promene direktora koji je vodio hotel na predlog Falkenštajnera. Hotel sa četiri zvezdice Stara planina na Jabučkom ravništu, otvoren je 25. decembra 2011. godine. Vlada Srbije je u izgradnju hotela, koji je bio završen za 13 meseci, uložila više od 30 miliona evra.\nPremijer Srbije Aleksandar Vučić razgovarao je u petak sa predstavnicima kompanije Falkenštajner i informisao ih da će biti raspisan tender za zakup hotela na Staroj planini. Predstavnici Falkenštajnera rekli su da će se prijaviti za učešće na tenderu i da su zainteresovani zakup hotela, ukoliko njihova ponuda bude najbolja. Odgovarajući na pitanje da li je moralo da dođe do toga da ova kompanija najavi da će se povući sa Stare planine Ljajić je rekao da njeno povlačenje sigurno ne bi bilo dobra vest ali da "sada postoji pozitivan smer saradnje". "Sigurno da nije dobra vest ako jedan takav hotelski lanac donese odluku da se povuče iz zemlje, ali u svakom slučaju sada imamo pozitivan smer u budućoj saradnji sa Falkenštajnerom.


Back TURIZAM BANJE Merkur Budi zdravlje\nčetvrtak, 10 oktobar 2013 10:05\nPrateći ideju novog, modernog Merkura, u čijem fokusu je kvalitet usluge, nova kampanja se obraća poslovnim, savremenim ljudima, sa mnoštvo egzistencijalnih briga i stalnih stresova, koji najmanje vremena posvećuje sebi i svom zdravlju.\n“Nov” Merkur je renoviran i savremeno opremljen, osmišljeni su novi medicinski pansioni i ponuda je obogaćena relax sadržajima što pokazuje jasnu orijentaciju ka novim ciljnim grupama i inostranom tržištu. Uveden je nov rezervacioni i medicinski informacioni sistem i stvoren je program brzog check in-a koji omogućava pouzdanu i brzu proveru zdravstvenog stanja, prilagođenu svakom pojedincu, bez zakazivanja i čekanja u redovima.\nOno što nije novo, ali je svakoga dana na skali vrednosti bolje i uspešnije su Merkurovi kadrovi. Dr Saša Nikolić, gastroenterolog, dr Dragana Živojinović, endokrinolog, dr Vladan Ninković, kardiolog, dr Danijela Karamarković, subspecijaliste ishrane, i recepcioneri, konobari i kuvari, ponos u Merkura. Oni postižu zavidne rezultate na međunarodnim simpozijumima, kongresima i ugostiteljskim zborovima, gde stiču nova znanja, ali i potvrđuju vodeću poziciju u oblastima njihovih specijalnosti. Iskustvo i znanje starijih i novi, mladi kadar pun entuzijazma – prava su pokretačka snaga Merkura. Ulaganjem u njihovu edukaciju i stalno usavršavanje, radi se na podizanju kvaliteta usluga – uvek za lestvicu više.\nLinija komfora, atraktivnosti i kvaliteta prepoznatljiva je i u dobro osmišljenom, autentičnom Wellness centru, Aqua centru sa fitnesom i Peloid centru, gde gosti mogu da uživaju u mineralnim vodama, masažama i tretmanima lekovitim mineralnim blatom. U kombinaciji sa medicinskim paketima, svi ovi sadržaji omogućavaju gostima i da provere i da unaprede svoje zdravlje, na jedan novi, drugačiji način.\nUnapređenje sadržaja i smeštajnih kapaciteta, sistem kontinuirane edukacije kadrova i navedene inovacije svakako su doveli do povećanja broja domaćih, ali i stranih gostiju. Klub lojalnih gostiju, koji sada ima preko 400 članova, je još jedna potvrda visokog kvaliteta usluga. Činjenica da je ova ustanova uspešno prošla kontrolu ISO standarda i HACCP sistema, što predstavlja zvaničnu potvrdu visokog kvaliteta usluga, kao i profesionalnost pri poslovanju će svakako uticati na povećanje broja onih koji će rešiti da svoje vreme provedu u Merkuru u Vrnjačkoj Banji.\nOvako velika ulaganja u kvalitet i stalne promene, koje imaju za cilj da se dosegne izvrsnost, zaslužuju da dobiju drugačiju, moderniju promotivnu kampanju, zasnovanu na novom vizuelnom identitetu.\nMerkur, po prvi put u svojoj istoriji, ima promotera, koji je ujedno veliki prijatelj i dugogodišnji gost ove kuće. Dragan Nikolić, sinonim zdravlja i dugog trajanja je pravi primer osobe koja brine o svom zadravlju. Ovaj šarmantni beogradski glumac, zaljubljenik u Vrnjačku Banju će nas tokom ove kampanje podsećati da se više okrenemo sebi i živimo zdravije kako bismo bili srećniji i duže trajali. On otkriva da je upravo Merkur to posebno mesto gde se čista energija i lekovita moć prirode na najčarobniji način pretvaraju u – zdravlje.\nSa redizajniranim logom koji simbolizuje izvor života, energije i optimizma i Draganom Nikolićem, zagovornikom posvećenosti svopstvenom well being-u, Merkur se, pod sloganom “Budi zdravlje” u potpunosti okreće potrebama savremenog gosta i otvara novi list u svojoj istoriji.


Srebrenica i zvanično podnosi kandidaturu - UPSMedia Srebrenica i zvanično podnosi kandidaturu – UPSMedia\nSrebrenica i zvanično podnosi kandidaturu\nOdbornici Skupštine opštine Srebrenica su na danas održanoj Devetoj tematskoj sjednici razmatrali nekoliko značajnih pitanja za ovu lokalnu zajednicu. Usvojena je odluka o podnošenju kandidature opštine Srebrenica za evropsku prestonicu kulture za 2024. godinu, kao i odluka o ustupanju zgrade starog vrtića na korišćenje JU „Centar za socijalni rad“, koja trenutno koristi neuslovne prostorije. Usvojen je i izvještaj o izvršenju budžeta za prvih šest mjeseci ove godine, prema kojem procenat izvršenja iznosi 64%. Prijedlog odluke o osnivanju Javnog preduzeća „Direkcija za izgradnju i razvoj opštine Srebrenica“ je vraćen predlagaču na doradu, jer je ocijenjeno da Prijedlog nije u poptunosti u skladu sa Zakonom o javnim preduzećima RS.\n← Srebrenica: Jedno lice uhapšeno zbog fizičkog napada na policajce\nI Amerikanci u timu KK „Bratunac“ →\nmart 27, 2019, 3:15 am


Izvor: N1 televizija, 25.Sep.2018, 13:49\n"Pred nama >> Pročitaj celu vest na sajtu N1 televizija << je šest do osam nedelja izuzetno teškog rada posle kojih treba da se donesu političke odluke. To u velikoj meri naravno zavisi od toga šta Velika Britanija zaista želi, što nije mnogo jasno", rekla je Merkel u govoru nemačkim industrijalcima.\nTaj predlog, prema mišljenju britanske vlade, omogućava da ne bude "fizičke granice" između britanske pokrajine Severne Irske i Republike Irske, što takođe traži i Brisel.\nEvropska dvadesetsedmorka i London treba da se u oktobru ili novembru slože oko sporazuma o "razvodu" o i o deklaraciji kojom bi se odredio okvir njihovog budućeg odnosa.\nKurir: ANGELA MERKEL: Još ne znamo šta Britanija zaista želi - ali ne može da bira!\nMerkel: I dalje nejasno šta hoće Britanija\nBERLIN - Njemački kancelar Angela Merkel rekla je danas da Britanija još nije izrazila jasan stav o odnosima nakon "Brexita" sa EU, upozoravajući da je preostalo još samo šest do osam sedmica vremena da se postigne sporazum.


KRKOBABIĆ U VRANJU: Ministar za brigu o selu razgovarao sa gradskim rukovodstvom\nposeta pčinjskom okrugu\nSnezana Djuric Pijevac\t 19.05.2021. 15:44h 16:05h\nVRANJE - Ministar Milan Krkobabić sastao se sa gradonačelnikom Vranja dr Slobodanom Milenkovićem, zamenicom gradonačelnika Zoricom Jović sa saradnicima. Krkobabić je istakao da će u narednom periodu biti pružena podrška i pomoć zadrugama u Pčinjskom okrugu i da je do sada pomoć dobilo 5 zadruga sa 42 miliona dinara.\nPčinjski okrug i okolina imaju ključni strateški i bezbedonosni položaj. Zbog toga je veoma važno ulagati u ovaj kraj, pre svega u razvoj infrastrukture u seoskim sredinama. Potrebno je da ruralna područja imaju dobre pristupne puteve, vodovodnu i kanalizacionu mrežu, obnovljene domove kulture, kako bi ljudi ostali na selu”, istakao je ministar Krkobabić.\nGradonačelnik Vranja dr Slobodan Milenković je istakao da su na sastanku prezentovane aktivnosti koje lokalna samouprava preduzima u cilju unapređenja poljoprivredne proizvodnje i života na selu. ,,U prethodne tri godine lokalna samouprava uložila je oko 93,5 miliona dinara za izgradnju 16,5 km putne infrastrukture i 29 miliona dinara za pošljunčavanje 24 km nekategorisanih puteva u seoskim sredinama.\nTakođe, ulagali smo i u obnovu škola u selima i za te namene izdvojena su sredstva u visini od 13 miliona dinara. Počeli smo i sa obnovom mesnih zajednica i zadružnih domova, jer nam je važno da se razvija i društveni i kulturni život na selu. U toku su radovi na obnovi zadružnog doma u Dubnici, u čiju rekonstrukciju su uložena 22 miliona dinara. Lokalna samouprava pripremila je potrebnu projektno-tehničku dokumentaciju za buduće projekte za unapređenje infrastrukture u selima i u narednom periodu očekujemo njihovu realizaciju”, rekao je Milenković.\nSastanku su prisustvovali pomoćnici ministra Tijana Nešić i Bojan Bogdanov . Nakon sastanka ministar sa saradnicima i predstavnici gradskog rukovodstva posetili su selo Trebešinje, gde su razgovarali sa meštanima.\nPOGODILA GA PESMA: Mladić došao u Urgentni centar krvave glave, a zbog njegove izjave doktori su ZAPLAKALI OD SMEHA (FOTO)\nDOBRE VESTI IZ ČAČKA: Samo jedan prijem u kovid bolnicu, sve manje zaraženih u Moravičkom okrugu\nU VRANJU POČINJE KARAVAN IGRE: Cilj manifestacije da se kroz različite aktivnosti publici, približi balet i savremenu igra\nSRBIJA U ZELENOJ ZONI: Nema više karantina kad idemo u Rumuniju 1


Lazarevački učenici najviše zainteresovani za medicinu, ekonomiju i Gimnazije - GEM info\nKolubara u subotu u Lučanima\nJankovića kraj u Drenu dobio asfalt\nLazarevački učenici najviše zainteresovani za medicinu, ekonomiju i Gimnazije\n19. jula 2021. Redakcija 0 Comments\nNa sajtu Ministarstva prosvete, nauke i tehnološkog razvoja objavljeni su rezultati za upis u srednje škole i gimnazije. Na teritoriji Gradske opštine Lazarevac prijemni ispit je polagalo ukupno 580 učenika, izjavila je predsednica Aktiva direktora osnovnih i srednjih škola Verica Anđelić. Prema njenim rečima učenici sa teritorije opštine Lazarevac najveće interesovanje su iskazali za medicinske i ekonomske škole kao i gimnazije. Značajan broj učenika je upisao i specijalizovane škole koje se odnose na informatiku i računarstvo, rekla je Anđelić.\nNa teritoriji opštine Lazarevac ukupno 580 učenika polagalo je završni ispit, izjavila je predsednica Aktiva direktora osnovnih i srednjih škola Verica Anđelić. I ove godine najveće interesovanje učenika bilo je za gimnazije i medicinske i ekonomske škole. Značajan broj učenika opredelio se za specijalizovane srednje škole, konkretno za informatiku u računarstvo.\nPrijemni ispit za drugi upisni rok biće sproveden od 18. do 20. avgusta, pa će već 23. avgusta biti objavljeni konačni rezultati ispita, nakon čega će biti organizovan upis učenika.\nPosebne analize upisa učenika u srednje škole Aktiv direktora osnovnih i srednjih škola realizovaće tokom avgusta meseca, rekla je Verica Anđelić. Ona je svim učenicima koji su završili osnovno obrazovanje čestitala upis u željenu srednju školu i poželela mnogo uspeha u nastavku školovanja.\nShare the post "Lazarevački učenici najviše zainteresovani za medicinu, ekonomiju i Gimnazije"\n← Jul mesec bogat kulturnim događajima u lazarevačkoj biblioteci\nRaspisana Javna nabavka za radove na izgradnji vodovodne mreže u Arapovcu i Mirosaljcima →\n2278 votes · 2278 answers\nKošarkaši Kolubare poraženi su i u trećem kolu Košarkaške lige Srbije od ekipe Sloge iz Kraljeva rezultatom 98:104. Iako je\n19. oktobra 2021. Redakcija 0\nPočela izgradnja kanalizacije u Velikim Crljenima i Šopiću 20. oktobra 2021.\nKovid propusnice od subote 20. oktobra 2021.\nKolubara u subotu u Lučanima 19. oktobra 2021.


OSLOBODI ME-nova pesma REPLAY BEND-a !!!\nGde god da nastupaju širom Srbije ,oni prave odličnu atmosferu i to rade najbolje. Zato su odlučli da svoje fanove obradjuju novom pesmom OSLOBODI ME..\nFoto: facebook Pedja stojkovic-VIDEO BY-UŽIVOteka\nNaime, Pedja, Joca, Milena, Nikola, rešili su da posle predhodnog singla IZ INATA, koji je na nastupima kako svojim tako i njihovih kolega muzičara naišao na dobru slušanost, urade novu pesmu.\nNema sumnje da će nova pesma OSLOBODI ME biti njihv novi pečat na našoj muzičkoj sceni.\nŠto se tiče nove pesme, pored vokala kakve ima REPLAY BEND i muzičkog maga kakav je Joca Savić, koji je mnogima na našoj estradnoj sceni uradio muziku, možemo samo očekivati da će OSLOBODI ME biti novi hit.\nPosle niza covera koje su maestralno izveli Pedja i Milena, kao i covera sa Milošem Radovanovićem, inaće velikim prijateljem ovog benda, koji je prešao cifru od million pregleda na youtube, očekujemo da će novi singl biti u tom maniru jer od REPLAY BEND-a samo se to i može očekivati..\nDo premijernog pojavljivanja pesme na njihovom youtube kanalu ostavljamo vam da uživate u predhodnom singlu IZ INATA i nekoliko covera, a vi sami procenite kako to radi REPLAY BEND.\nI kao što smo na početku rekli USKORO, USKORO, USKORO na YT kanalu REPLAY BEND-a premijerno ćete moći da čujete pesmu OSLOBODI ME,.\nVi, pratite naš portal MEDIA PS mi ćemo vas prvi obavestiti kada je premijera singla, ali verujete nam USKORO!!!


Predstavljeni takmičari “Ritma Evrope” iz Ugljevika - UGLJEVIK.INFO\nUtorak, 20. Aprila, 2021\nPredstavljeni takmičari “Ritma Evrope” iz Ugljevika\nSrednjoškolci iz Ugljevika Sandra Jovanović, Martina Benović, Milana Todorović i Jelena Mikosavljević predstavljaće opštinu Ugljevik u najvećem dječijem muzičkom takmičenju u Srpskoj “Ritam Evrope” koje je namijenjeno takmičarima uzrasta od 14 do 21 godine, koja su talentovana za pjevanje i ples.\nZamjenik načelnika opštine Ugljevik Vanja Zekić i šef kabineta načelnika Ugljevika Radoslav Ostojić zajedno sa organizatorima ovog takmičenja priredili su prijem za takmičare koji će pokazati svoj pjevački i plesni talenat i predstavljati svoju opštinu.\nAudicija za najveće dječije muzičko takmičenje ovog tipa u Evropi za djecu i omladinu „Ritam Evrope“ održana je u ugljevičkom Centru za kulturu “Filip Višnjić” 16. marta.\nNakon selekcija na audicijama u 14 gradova i opština Republike Srpske, finalno takmičenje biće održano u direktnom televizijskom prenosu na RTRS-u, koja je i medijski pokrovitelj festivala.\nU Ugljeviku oduzet automobil\nSlavko i Fikret pomažu na imanju manastira Tavna (VIDEO)\nRiTE Ugljevik: Predsjednik izgubio povjerenje članova Sindikata, jer je predložio smanjenje plata radnicima


Oštra reakcija Rusije na sankcije Crne Gore: Žele normalizaciju odnosa, a uvode sankcije - Vijesti Srpske – Najnovije vijesti iz Republike Srpske i BIH\nNaslovna Svijet Oštra reakcija Rusije na sankcije Crne Gore: Žele normalizaciju odnosa, a uvode...\nRusiju nije iznenadilo što su Crna Gora i Sjeverna Makedonija uvele sankcije Rusiji zbog slučaja Alekseja Navaljnog. Međutim, portparoke Ministarstva spoljnih poslova Rusije Marija Zaharova primećuje da je Podgorica krenula na ovaj korak nakon poziva na normalizaciju odnosa sa Moskvom.\n„I iz Skoplja i od nedavno iz Podgorice uvjeravaju nas da su spremni da razvijaju, jačaju normalne odnose. U crnogorskom slučaju obnavljati ih nakon višegodišnjeg perioda degradacije, govore da su spremni da izgrade sve potrebne uslove, uz put pokušavajući da objasne razloge zašto su ranije morali (da vode rusofobsku politiku). Pozivaju se da moraju da prate politiku EU, pošto žele da uđu u EU. Drugim riječima, mehanički podržavaju korake u čijem donošenju nisu uzimali učešće“, izjavila je Zaharova na nedeljnom brifingu.\n„Potrošački pristup i slabo manevrisanje radi rešavanja kunjunkturnih problema u korist saveza sa trećim državama potkopavaju povjerenje i sigurno ne stimulišu razvoj bilateralnih odnosa“, dodala je ona.\nSankcionisana solidarnost balkanskih zemalja, prema riječima Zaharovoj, otkriva njihovu „nedoslednost i zavisnost“. Istovremeno, kako je primijetila, Rusija je „uvijek otvorena za iskren, ravnopravan dijalog zasnovan na uzajamnom poštovanju međusobnih interesa“.\nPodsjetimo, visoki predstavnik EU za spoljnu i bezbjednosnu politiku Žozep Borelj saopštio je da su se brojne zemlje pridružile sankcijama Evropske unije protiv Rusije zbog hapšenja ruskog opozicionara Alekseja Navaljnog u okviru novog režima ograničenja za kršenje ljudskih prava. Među njima su Crna Gora, Sjeverna Makedonija i Albanija.


Dodik: Bošnjaci bi da RS nestane, Hrvati nezadovoljni\nB92\t06.02.2019 09:49\nLider SNSD Milorad Dodik kaže da međunarodni protektorat mora da prestane u BiH, koja se pokazuje kao smetnja za razvoj bilo kojeg naroda, entiteta ili kantona\n"Ono što su činili međunarodni protektori u poslednjih 20 godina u suštini nije pomoglo nikome, već je odmoglo mnogo", rekao je Dodik novinarima u Banjaluci, prenosi RTRS.\n"Svih ovih godina, zbog napada i ponašanja visokog predstavnika koji je masovno kriminalno kršio međunarodni ugovor, došli smo u situaciju da imamo potpunu paralizu na nivou BiH, bez ijedne ideje šta BiH znači sutra", kazao je Dodik.\nOn je rekao da samo postoje pojedinačne ideje - Bošnjaci misle da treba da nestane Republika Srpska i da BiH bude celovita, a da Sarajevo postane epicentar svih dešavanja.\n"Hrvati su potpuno nezadovoljni stanjem u Federaciji BiH i žele najradije, kada bi bili u mogućnosti, da formiraju svoju teritorijalno-političku celinu, a mi Srbi ne vidimo nikakvu budućnost u BiH u kojoj samo postoji arogancija međunarodnog faktora i ideologija neoliberalizma koja pokušava ovđe da nas utrpa u neku smesu koja ne može da funkcioniše i da izrodi ništa dobro", naveo je Dodik.\nPredsedavajući Predsedništva BiH Milorad Dodik izjavio je da umanjivanje broja žrtava ustaškog sistema logora smrti Jasenovac, koje vrše pojedini hrvatski autori, ima za cilj da umanji ovo stradanje koje po karakteru predstavlja genocid.\n"Stradanje srpskog naroda u Drugom svetskom ratu nikada nije proglašeno genocidom, jer to nisu hteli ni svetski centri, pošto su zanemarivali sve što stiže iz komunističke Jugoslavije, ali nije htela ni komunistička vlast", rekao je Dodik novinarima u Banjaluci, uoči promocije monografije "Jasenovac - Aušvic Balkana", čiji je autor izraelski istoričar Gideon Grajf.\nOn je dodao da je komunistički režim jednako odgovoran za skrivanje takvih podataka, računajući da će vreme uništiti dokaze i eliminisati sećanja.\nDodik je rekao da se Srbi vraćaju sećanju na svoja stradanja tek u zadnjih dvadesetak godina, dok država Izrael to već dugo radi, prenosi RTRS, pozivajći se na Srnu.\n"Večeras je veoma važna prezentacija monumentalnog đela jednog od najvećih autoriteta u svetu koji izučava genocid i stradanja. Važno je da sa te adrese dolazi studija koja govori o tome da je stradanje u Jasenovcu i na Balkanu identično onome u Aušvicu", naveo je Dodik.\nPrema njegovim rečima, za domaću javnost je veoma važno to delo, a to što strani autori govore o toj tematici znači da je potkrepljeno istorijskim i svakim drugim činjenicama.\n"To delo zavređuje da bude u svakoj našoj javnoj ustanovi, u svakoj biblioteci, u školi i u svakom srpskom domaćinstvu. Taj zbornik govori o strahotama stradanja i o politici Nezavisne Države Hrvatske (NDH) koja je imala za cilj da konačno reši 'srpsko pitanje' na način da se pobije trećina Srba, trećina protera, a trećina pokrsti (u katoličku veru)", rekao je Dodik.\nOn je podsetio da je sa Srbijom postignut dogovor da se izgradi monumentalno spomen-područje Donja Gradina, kao i da takva spomen-obeležja budu i na drugim prostorima gde su masovno stradali Srbi, te da se pristupi snimanju igrano-dokumentarnog filma o stradanju u Jasenovcu, koji treba da dodatno sačuva sećanje na te strahote.


Vlada Srbije donela Strategiju razvoja javnih nabavki | Blog Udruženja e-Razvoj\n« Irak pozvao srpske firme da učestvuju na tenderima i otvore predstavništva u Bagdadu\nPredavanje: IZAZOVI SAVREMENOG MENADŽMENTA – preporučujemo »\nVlada Srbije donela Strategiju razvoja javnih nabavki\n10. oktobar 2011. | Author Slobodan Krstic\nElektronski tenderi i licitacije najzad stižu u Srbiju\nDobro uređen i jedinstven sistem javnih nabavki obezbeđuje uslove za slobodnu, nediskriminatorsku, konkurentsku borbu između ponuđača kao učesnika u postupku javne nabavke, čime se ostvaruje racionalno i ekonomično korišćenje javnih sredstava.\n- Na taj način stvara i ambijent koji je povoljan za realizaciju programa podržanih iz evropskih pretpristupnih fondova finansiranih novcem evropskih poreskih obveznika. Transparentnost, slobodna konkurencija i pravna sigurnost u oblasti javnih nabavki, smanjuju ukupan poslovni rizik u Srbiji, čime ona postaje privlačnija za strane firme i investitore, što ima značajne efekte na dinamiku budućeg privrednog razvoja naše zemlje – navedeno je u Strategiji razvoja javnih nabavki u Republici Srbiji, koju je u septembru usvojila Skupština Srbije.\nKako je navedeno, pristupanje Republike Srbije EU podrazumeva uspostavljanje odgovarajuće institucionalne organizacije u skladu sa dobrom praksom EU i doslednu primenu propisa u svim segmentima sistema javnih nabavki.\nTokom procesa pregovora radiće se na uspostavljanju regulatornog i institucionalnog okvira koji će obezbediti dosledno sprovođenje politike javnih nabavki koja je usaglašena sa pravnim tekovinama EU – acquis communautaire.\nCiljevi Strategije su – unapređivanje jedinstvenog sistema javnih nabavki u Republici Srbiji;povećanje efikasnosti sistema javnih nabavki;smanjivanje neregularnosti u sistemu javnih nabavki; usaglašavanje sa direktivama i drugim aktima EU; podsticanje održivog ekonomskog razvoja Republike Srbije i rast životnog standarda građana.\nJedna od novina su i elektronske nabavke, koje su uvedene u sistem javnih nabavki Direktivama Evropske unije, čije odredbe regulišu ključne pojmove: elektronska sredstva komunikacije, e-potpis, dinamički sistem nabavke, e-aukcije, e-kataloge, e-oglašavanje i e-dokumentaciju.\nGeneralno govoreći, pod elektronskom nabavkom se podrazumeva upotreba digitalnih i informacionih tehnologija na način da se postupak javne nabavke učini jednostavnijim, bržim i jeftinijim, kako za naručioce, tako i za ponuđače, odnosno da se procedura nabavke sprovede što regularnije, uz što manje napora i troškova.\nKada je reč o Srbiji, može se konstatovati da je zakonski okvir za elektronske javne nabavke potrebno unaprediti kako bi se omogućilo puno i efikasno uspostavljanje elektronskih javnih nabavki. U Srbiji za sada nema u zvaničnoj upotrebi informacionih sistema koji omogućavaju elektronsko podnošenje ponuda, odnosno nema praktičnog iskustva u njihovoj primeni.\nKada govorimo o elektronskom oglašavanju, kao početnoj fazi elektronskih nabavki, važno je istaći da nacionalni Portal javnih nabavki, predstavlja uspešnu platformu za elektronsko oglašavanje tendera, izveštaja o zaključenim ugovorima, odluka Republičke komisije za zaštitu prava, kao i za objavu i preuzimanje konkursne dokumentacije. Pri tome, Portal se pokazao i kao moćno sredstvo racionalizacije javnih sredstava, s obzirom na činjenicu da je do sada, zahvaljujući besplatnom oglašavanju, postignuta ušteda od najmanje 12 mil EUR.\nPovećanje transparentnosti – uvođenje CPV kodova\nJedno od ključnih načela javnih nabavki koje snažno utiče na razvoj celokupnog sistema javnih nabavki jeste transparentnost koja se ostvaruje, pre svega, preko Portala javnih nabavki na kome se objavljuju sve ključne informacije iz ove oblasti, kao i objavljivanjem oglasa o javnim nabavkama u “Službenom glasniku Republike Srbije”.\nZa razliku od oglasa, kvartalnih izveštaja naručilaca i odluka Republičke komisije za zaštitu prava koje se obavezno moraju objavljivati na Portalu, ZJN je propisano da se konkursna dokumentacija može, a ne mora objavljivati od strane naručilaca, što u praksi daje veoma loše rezultate. Ukoliko bi se uvela obaveza objavljivanja konkursne dokumentacije na Portalu bitno bi se povećala transparentnost, ali postigle i znatne uštede u novcu i vremenu koje je potrebno za njenu izradu i distribuciju, što bi se sveukupno rezultiralo poboljšanjem efikasnosti.\nJedinstveni rečnik nabavki (CPV) uveden je od strane Evropske unije, pre svega u cilju povećanja transparentnosti i efikasnosti u oblasti javnih nabavki. Za sada, ZJN ne predviđa uvođenje CPV koji se u praksi zemalja EU uveliko koristi prilikom objave oglasa o javnim nabavkama, a čija je osnovna namena da se predmeti ugovora o javnim nabavkama opišu na dosledan, jedinstven i prepoznatljiv način. Uvođenje ove mere doprinelo bi boljoj transparentnosti nabavki i kod nas, ali i razvoju efikasnosti, iz razloga što bi ponuđači lakše dolazili do nabavki za koje su zainteresovani, čime bi se povećao nivo konkurentnosti, odnosno poboljšala komunikacija između učesnika u postupku.\nPovećanje transparentnosti treba obezbediti u većem obimu i u fazi planiranja i fazi izvršenja javnih nabavki. U fazi planiranja javnih nabavki to pre svega podrazumeva obavezu sačinjavanja procena potreba naručilaca za nabavkama određenih dobara, radova i usluga, detaljnije obrazloženje delova budžeta koji će biti realizovani kroz javne nabavke, i omogućavanje zainteresovanim licima da nadziru i učestvuju u postupku pripreme budžeta pre, naročito u fazi pre formulisanja nacrta budžeta.\nU fazi izvršenja javnih nabavki, potrebno je ojačati transparentnost kroz pripremu i objavljivanje dokumenata koji se odnose na realizaciju ugovora, a naročito kroz objavljivanje izmena i dopuna ugovora o javnoj nabavci, objavljivanja podataka o svakom odstupanju od ugovorenog roka ili kvaliteta realizacije ugovora i korišćenja sredstva finansijskog obezbeđenja koje je sa tim u vezi, kao i objavljivanje obrazloženja za promene plana javnih nabavki tokom godine i odstupanja od plana javnih nabavki po isteku budžetske godine.


- Jako sam se prijatno osećao prethodna četiri meseca, ta pozitivna atmosfera i energija su se preneli i na ekipu, napravili smo lep posao, i to je rezultiralo produžetkom ugovora. Sada se okrećemo formiranju ekipe za sledeću godinu, odnosno godine, jer je sva prilika da će Zvezda biti jako stabilan klub i ne priča se samo o sledećoj, već i o narednim godinama, što me jako raduje. Imamo dugoročni cilj da se vratimo u vrh i borimo za titule. Kao i kada sam dolazio, mogu da kažem da ćemo mnogo raditi - ističe za sajt RK Crvena zvezda Đurković.\nZvezdaši neće odmah na odmor, Đurković planira da radi sa igračima još mesec dana.\n- U četvrtak igramo prijateljsku utakmicu u Segedinu, sa učesnikom Lige šampiona Pik Segedom. Dobra prilika da se momci oprobaju na visokom nivou, sada kada je gotovo prvenstvo da vidimo gde smo u odnosu na takve ekipe. Sledeće subote nas očekuje i humanitarna utakmica u Užicu - naglašava Đurković.\nrukomet Crvena zvezda Trener Ratko Đurković


Nekoliko hiljada djece posjetilo Prokids festival - Banjaluka Live - Najnovija dešavanja\nKoncertom mlade pjevačke zvijezde Sergeja Pajića sinoć je završen Prokids festival na platou ispred Muzeja savremene umjetnosti u Banjaluci. Tokom…\nVijesti Oktobar 7, 2019\n“Prointer kao društveno odgovorna kompanija poseban akcenat stavlja na najmlađu generaciju koja će svojim idejama i kreativnošću stvarati bolju budućnost svima nama. Zadovoljstvo je omogućiti djeci da tri dana uživaju u svim sadržajima i zaista da se zabave, ali i da nešto nauče”, rekao je direktor Prointera Bojan Vujić.\n“Svaki dječiji osmijeh nama je najveća nagrada. To je i znak da Prokids priča mora da ide dalje, da će se Prointer povodom dječije nedelje i naredne godine ponovo potruditi da razveseli mališane”, poručuju iz Prointera.\nZbog izvođenja radova na elektromreži bez struje će danas od devet do 11 časova biti dijelovi ulica Marka Kraljevića, Srđe…\nHorizontalna saobraćajna signalizacija obnovljena je ovih dana u više gradskih naselja, a tokom proteklih noći radilo se na području Borika. …\nBANJALUKA – Predsjednik Skupštine grada Banjaluka Mladen Ilić otkazao je kolegijum Skupštine grada jer je gradonačelnik kasnio 25 minuta. Ilić…\nIgor Radojičić posjetio “Nezavisne”\nBANJALUKA – Igor Radojičić, gradonačelnik Banjaluke, posjetio je danas redakciju “Nezavisnih novina”, gdje je razgovarao s rukovodstvom te urednicima i…\nRazmjena iskustava za bolji život građana\nGradonačelnici Banjaluke, Novog Sada i Beograda danas su održali prvi zajednički sastanak i razmijenili iskustva, ali i vrijedne savjete te…


Portal Sarajevo-RS.com - Zapaljena kuća Uga Čaveza\nZapaljena kuća Uga Čaveza\nutorak, 23 maj 2017 13:44\nOpozicioni poslanik u Venecueli je objavio da su demonstranti u zapadnom dijelu zemlje zapalili kuću u kojoj je kao dijete živei Ugo Čavez, kao i nekoliko vladinih zgrada.\nPoslanik Pedro Luis Kastiljo tvrdi da je Čavezova kuća u Barinasu zapaljena u popodnevnim satima u ponedjeljak.\nKako je naveo, zapaljeno je i nekoliko zgrada, među kojima i ona gdje se nalaze kancelarije Nacionalnog izbornog savjeta.\nAgencija AP podsjeća da je ranije tokom dana najmanje jedna osoba izgubila život tokom protesta u Barinasu.\nNa hiljade građana Venecuele demonstrira u posljednja dva mjeseca protiv vlade predsjednika Nikolasa Madure i zahtijeva nove izbore.\nDemonstranti, koji se okupljaju već sedam nedelja širom Venecuele, traže da Maduro podnese ostavku i raspiše izbore, optužujući vlade Madura i njegovog prethodnika Uga Čaveza za loše upravljanje ekonomijom.\nEkonomija Venecuele je oslabljena, uz inflaciju za koju se očekuje da će ove godine dostići čak 700 odsto, dok je kriminal rasprostranjen, navodi BBC.\nViše iz ove kategorije « Krvava noć u Mančesteru, 22 osobe poginule Među žrtvama nema građana BiH »


Prekinuti krug isključenosti: jačanje porodica koje žive u višestrukoj deprivaciji - Pokazivač\nU Beogradu se održava dvodnevna konferencija na kojoj se razgovara o prioritetima u unapređenju rada u sistemu socijalne zaštite u pružanju podrške najugroženijoj deci i porodicama u krizi, odnosno porodicama sa složenim i višestrukim potrebama.\nKonferenciju su otvorili Nenad Ivanišević, državni sekretar u Ministarstvu za rad, zapošljavanje, boračka i socijalna pitanja, Michael Davenport, šef Delegacije Evropske unije u Srbiji, Gorana Džudža Jakovljević, predstavnica Novak Đoković fondacije, i Michel Saint-Lot, direktor UNICEF-a u Srbiji.\nDeca koja se nalaze na „rubu ulaska u sistem zaštite“ su najugroženija deca u svakom društvu. Ona češće žive u ekstremnom siromaštvu, pripadaju isključenim nacionalnim manjinama, imaju članove porodice sa invaliditetom, ili im se roditelji suočavaju sa različitim teškim problemima, uključujući i probleme porodičnog nasilja ili korišćenja psihoaktivnih supstanci.\nZa odrastanje svakog deteta, najvažniju ulogu igra porodica koja je najvažniji stub svakog društva. Ni na jednom drugom mestu dete ne može bolje da napreduje i da se razvija, nego što to može u svojoj biološkoj porodici. Stoga, u najboljem interesu deteta je da porodica ostane na okupu. Zahvaljujući usluzi porodičnog saradnika, koju Ministarstvo za rad, zapošljavanje, boračka i socijalna pitanja sprovodi u saradnji sa UNICEF-om, Novak Đoković fondacijom i Evropskom unijom, smanjili smo rizik od nepotrebnog razdvajanja porodice i institucionalizacije dece, pružanjem tehničke, psihološke, stručne i svake druge pomoći. Resorno ministarstvo je zadovoljno rezultatima, nadamo se da će se usluga proširiti i na druge gradove u Srbiji, s obzirom na to da se ona trenutno koristi u Beogradu, Kragujevcu, Novom sadu i Nišu – rekao je u uvodnom obraćanju Nenad Ivanišević, državni sekretar u Ministarstvu za rad, zapošljavanje, boračka i socijalna pitanja.\nDa bi se pomoglo porodicama u krizi i sprečilo odvajanje dece od njihovih porodica, razvijena je usluga „Porodični saradnik“ koju UNICEF i Ministarstvo sprovode već tri godine zahvaljujući velikodušnoj finanjsijskoj podršci Evropske unije i Novak Đoković fondacije.\nCiljevi vezani za unapređenje položaja i prava dece su zajednički ciljevi Evropske unije i Republike Srbije. Mi već dugi niz godina pružamo podršku Ministarstvu za rad, zapošljavanje, boračka i socijalna pitanja da se unapredi sistem u skladu sa principom najboljeg interesa deteta. U poslednje tri godine smo zajedno sa Ministarstvom i UNICEF-om radili na tome da se osmisle i uvedu nove i efikasnije usluge intenzivne podrške ugroženim porodicama. Sada je neophodno da nove mere postanu deo sistema i budu dostupne svima kojima su potrebne –rekao je ambasador Michael Davenport.\nNovak Đoković fondacija je dala finansijsku podršku da se započne pilot projekat „Porodični saradnik“ u četiri grada u Srbiji – Beogradu, Kragujevcu, Novom Sadu i Nišu – sa ciljem prevencije izmeštanja dece iz prirodnih porodica, pružanje podrške povratku deteta u porodicu iz institucija ili hraniteljskih porodica, osnaživanje roditelja kroz sticanje novih znanja i veština u oblasti roditeljstva, životnih veština, partnerskih i drugih odnosa.\nVeoma smo ponosni na rezultate koje smo postigli pilotiranjem usluge Porodični saradnik i uvereni da ova usluga treba da postane redovna u sistemu socijalne zaštite jer je dala odlične rezultate. Namera udruživanja naše fondacije, UNICEF-a i Ministarstva za rad, zapošljavanje, boračka i socijalna pitanja pre tri i po godina bila je da se zaustavi smeštanje dece mlađe od tri godine u ustanove i da da se razvije usluga koja je inovativna i koja će pomoći porodicama da ostanu zajedno, i prevaziđu izazove kojih je mnogo. Misija Novak Đoković fondacije je da omogućimo ugroženoj deci da odrastaju i razvijaju se u podsticajnom, kreativnom i bezbednom okruženju. Podrška i ljubav koje je naš osnivač Novak Đoković dobio od svoje porodice pokazale su se presudnim za njegov razvoj i uspeh – istakla je Gorana Džudža Jakovljević, predstavnica Novak Đoković fondacije.\nDirektor UNICEF-a u Srbiji, Michel Saint-Lot, odao je priznanje ministarstvu za rad, zapošljavanje, boračka i socijalna pitanja na predanom radu i koracima koji se preduzimaju u oblasti reforme sistema socijalne zaštite.\nČestitam ministarstvu za rad na prevenciji institucionalizacije dece i uspostavljanju usluga i mera za podršku najugroženijoj deci i porodicama. Program porodični saradnik doprinosi dobrobiti dece i zato pozivam Ministarstvo za rad, zapošljavanje, boračka i socijalna pitanja da ga integriše u sistem i da uslugu finansira kroz nacionalni budžet namenjen za socijalnu zaštitu – rekao je Saint-Lot.\nDvodnevna konferencija, posvećena jačanju porodica koje žive u višestrukoj deprivaciji, omogućiće razmenu iskustava i naučenih lekcija iz oblasti unapređenja usluga socijalne zaštite u jačanju ugroženih porodica kako bi se sprečilo smeštanje dece u ustanove, razvoja inovativnih usluga kojima se pruža podrška porodicama, i oblikovanja hraniteljstva kao oblika privremene pomoći porodicama sa decom sa smetnjama u razvoju i invaliditetom.\nSledeći tekstElma Seferovic – “Da je tuga snijeg” feat Rafid & Adna


Datum kreiranja: sreda, 30 jul 2014 20:18\nPosle sna dugog 31 mesec i budjenja u januaru ove godine, kosmički aparat (KA) “Rozeta” (Rosetta) se priprema za vrhunac svoje unikatne misije – susret sa kometom 67P i spuštanje sonde na njeno jezgro. Ako sve bude išlo kako treba, biće to najlepše obeležavanje 50-te godišnjice prisustva Evrope u kosmosu.\n“Rozeta” leti prema kometi 67P - Čurjumov-Gerasimenko, sa kojom treba da obavi tri jedinstvena eksperimenta u eri medjuplanetarnih misija. Prvo će uslediti susret sa kometom, uz prelazak aparata na orbitu oko nje. Zatim je planirano spuštanje male sonde na jezgro komete. Konačno, “Rozeta” će nastaviti da leti paralelno sa kometom i kao prvi KA skupa sa njom obleteti oko Sunca.\n(Copyright © 1995 by Herman Mikuz (Crni Vhr Observatory, Slovenia)\nLansirana pre više od deset godina, “Rozeta” je tri puta proletela blizu Zemlje i jedanput pored Marsa u cilju dodatnog ubrzanja i podešavanja putanje leta bez utrošaka pogonskog materijala. Aparat nosi ime po kamenu iz vremena drevnog Egipta na kome su bile ispisane reči na tri jezika, čime je naučnicima omogućeno da dešifruju egipatske hijeroglife. Tu leži simbolika imena kosmičkog aparata koji će, poput kamena iz prošlosti, pomoći naučnicima da dešifruju tajne nastanka i funkcionisanja kometa, jednih od najtajanstvenijih nebeskih objekata koji su odigrali veoma važnu ulogu u evoluciji sunčevog Sistema, uključujući naše planete. Na orbiteru “Rozeta” se pored mnoštva naučnih instrumenata i kamera, nalazi i mala sonda “Fila” (Philae) koja nosi ime ostrva na reci Nil gde su arheolozi pronašli dragocenu bazaltnu stenu.\nKosmički aparat “Rozeta” (Wikipedia)\nNego, vratimo se našem kosmižkom istraživaču. “Rozeta” je već obavila dva bliska susreta sa asteoridima 2867 Šteins (septembra 2008.) i 21 Lutetia (jula 2010.). Kako su sistemi gotovo tri tone teškog kosmičkog aparata napajani električnom energijom isključivo pomoću sunčevih panela, kada je dospela u oblasti sunčevog sistema gde je nivo zračenja nedovoljan za punjenje njenih baterija, “Rozeta” je “uspavana”. Bilo je to u junu 2011. i od tada je KA ostavljen da krstari kosmičkim dubinama bez ikakvog kontakta sa Zemljom. U jednom trenutku, “Rozeta” se našla iza Jupiterove orbite, gotovo 800 miliona kilometara od Sunca. Kada se KA u januaru 2014. dospeo na “samo” 673 miliona kilometara od naše zvezde, to je bilo dovoljno da sunčeve baterije krenu sa stvaranjem električne energije. Tada, iako još uvek oko 9 miliona kilometara od komete 67P, unutrašnji “budilnik” probudio je “Rozeta” i njena osnovna misija je mogla da počne.\nPosle “zagrevanja” ključnih navigacionih instrumenata, aparat je usmerio svoju antenu prema Zemlji i tamo poslao prve signale, čime je javio stručnjacima da je uspeo da preživi 31 mesec u dubokoj hibernaciji. Prve signale su istovremeno registrovale dve prijemne antene NASA-e u Goldstounu (Kalifornija) i Kamberi (Australija), preko kojih stručnjaci u Evropskom centru za kosmičke operacije (ESOC) u Darmštatu (Nemačka) prate let ovog medjuplanetarnog aparata.\nPočev od maja 2014. aparat je obavio osam raketnih impulse na smanjenje relativne brzine kretanje u odnosu na kometu sa 775 m/s na 7,9m/s. Tada je “Rozeta” poslala prve snimke komete 67P sa rastojanja od oko dva miliona kilometra na kojima se jasno vidi da kometa ima dvostruko jezgro. U nekim procesima u dalekoj prošlosti koje naučnici tek trebaju da odgonetnu, došlo je očigledno do “blagog” sudara dve komete i stapanja nihovih jezgara u jedinstvenu tvorevinu neobičnog izgleda. Krajem maja, aparat je obavio glavnu korekciju putanje leta u cilju pripreme za sledeći veliki dogadjaj – susret sa kometom koji će pomoću dva impulse raketnih motora uslediti za samo nekoliko dana, 6. avgusta. Posle randevua i prelaska na orbitu visine 200km, “Rozeta” će tokom dva meseca obavljati intenzivna mapiranja površine jezgra komete. Istovremeno, sa aparata će se meriti gravitaciono polje komete, njena masa, oblik jezgra, količine gasa i “atmosfera” koju stvara kombinacija prašine i gasa koja se oslobadja sa površine jezgra kako se kometa sve više približava Suncu. Orbiter će takodje proučavati plazmu komete i njenu interakciju sa sunčevim vetrom.\nDvoglavo jezgro komete 67P - kliknite na sliku da se učita animacija\nKorišćenjem primljenih snimaka i podataka sa orbitera, naučnici će odabrati mesto spuštanja sonde “Fila” mase 100kg. Spuštanje brzinom od 1m/s je planirano za 11. novembar 2014. Biće to prvi pokušaj spuštanja jedne tvorevine ljudskih ruku na površinu jezgra komete. Kako je prečnik jezgra komete 67P samo četiri kilometra, njegovo gravitaciono polje je tako slabo da će sonda “Fila” koristiti neku vrstu “krampona” i dva “harpuna” za led da se pričvrsti za tle i time spreči da se odbije od površine i vrati natrag u kosmos. “Fila” će poslati na Zemlju panoramske snimke okolnog terena, kao i fotografije visoke rezolucije površine na mestu spuštanju. Planirane su i analize sastava leda i organskih materija na nekoliko tačaka oko lendera. Takodje, robot će obaviti bušenje tla do dubine od 23cm, uzimanje uzoraka ispod površine i njihovu analizu u minijaturnoj laboratoriji.\nLeteći skupa sa aparatom “Rozeta” na njenoj orbiti i sondom “Fila” pričvršenom za površinu jezgra, kometa 67P će dospeti u najbližu tačku u odnosu na Sunce 13. avgusta 2015. Rastojanje komete od Sunca će iznositi oko 185 miliona kilometara, što je nedge na pola puta izmedju orbita Zemlje i Marsa. Od te tačke kometa će početi udaljavanje od Sunca. Naučnici se nadaju da će “Rozeta” preživeti bujicu gasova i prašine koja će se oslobadjati sa površine jezgra i tokom cele 2015. nastaviti da sa orbite oko komete šalje podatke o ovom neobičnom nebeskom telu, koje će, kako se udaljava od Sunca lagano sve više i više tonuti u ledeni spokoj. Sa njom i “Rozeta”, čija misija na orbiti oko komete treba da traje oko 17 meseci.\nKao što smo u uvodu rekli, ako sve bude išlo kako treba, “Rozeta” će biti najlepši poklon za pedeseti rodjendan evropskog kosmičkog programa, koji je 1964. započeo stvaranjem dve organizacije za razvoj raketa-nosača (ELDO) i istraživanja kosmosa (ESRO). Jedanest godina kasnije (30. maja 1975.) njihovim stapanjem nastala je Evropska kosmička agencija koja je razvila plejadu veštačkih satelita, raketa-nosača i medjuplanetarnih aparata, uključujući i “Rozetu”.


Beta 25. oktobra 2015. 09:50\nU Podgorici je jutros mirno, nakon sinoćnjih nereda na protestu opozicionog Demokratskog fronta (DF), kada su učesnici tog skupa policiju gađali Molotovljevim koktelima i čvrstim predmetima, a što je, zatim, uslovilo intervenciju policije.\nPolicija je na demonstrante bacila suzavac, a u neredima je povređeno 15 policajaca, od kojih jedan teže. Lekarsku pomoć zatražila su 24 demonstranta, uglavnom zbog suzavca, saopštio je ministar unutrašnjih poslova Raško Konjević.\nMinistar, na vanrednoj konferenciji za novinare, nije hteo da precizira da li je sinoćni protest DF bio pokušaj državnog udara, pošto se, kako je objašnjeno, želelo nasilno ući u zgradu Skupštine Crne Gore.\nKonjević je ocenu o mogućem državnom udaru prepustio nadležnim državnim organima.\nPredsjednik Skupštine Ranko Krivokapić zakazao je za danas sjednicu Kolegijuma parlamenta, na koju je pozvao i predstavnike DF.\nVladajuća Demokratska partija socijalsita je u saopštenju ocenila da je protestni skup DF bio usmeren na „rušenje države“.